fent saoz | Korn an dudi\nPosts Tagged ‘fent saoz’\nPosted: 6 Meurzh 2013 in Stiradoù\nTikedennoù:black books, fent, fent saoz, soubenn ar geek\nE Bro-C’hall eo tremenet ar stirad war Canal + a-hervezh met n’am boa morse klevet komz d’eus Black Books a-raok amprestiñ an DVD er vediaoueg, goude bezañ bet aliet groñs d’e sellet gant ul levraouegerez (trugarez dezhi evit he alioù fur).\nLâret ‘ran deoc’h diouzhtu, ur fan d’eus Black Books on bremañ ha kavout a ran dipitus ne vije ket bet kendalc’het pelloc’h gant ar stirad, ken fentus ma ‘z eo.\nDiaes eo dija termeniñ ar fent dre vras. Hini Black Books a zo liesseurt a-walc’h ouzphenn-se. Fent du a zo un tamm, Bernard Black o vezañ dengasaour ha kinek, hogen fent droch a zo dreist-holl, fent saoz hag emsiv, un tamm giz hini ar Monty Pythons da skouer. E pep rann e c’hoarvezh traoù droch hag en em gavout ‘ra an tudennoù e degouezhioù dibosupl, pe abalamour d’ar re a alkool lonket pe d’ar re a c’hevier livet, pe d’ar merc’heta/paotreta, hag all hag all…\nMe lâr deoc’h, ma plij deoc’h c’hoarzhin, n’am eus ket kavet gwelloc’h ‘vit Black Books ‘vit en ober a-leizh kof, goude un devezh-labour tenn pe evit cheñch mennozhioù pa vezer o magañ soñjoù du.\nHa kredit ac’hanon, dañjerus eo klask debriñ pe evañ an disterañ tra/banne o sellet ur rann : mougañ a rafec’h buan. Skiant prenet ha bevet.\nAr rann kentañ, e saozneg, a c’heller kavout da welet war Youtube, amañ dindan, deoc’h da gaout un tañva.


Mas - Wikipedia\n(Adkaset eus Tolz)\nAr mas, anvet tolz peurliesañ,,,,,, zo ur c'hementad fizikel dezverkus eus ar c'hementad danvez zo en ur c’horf. Ur perzh diazez eus an danvez eo ar mas hag anadiñ a ra dre ziemluskted ar c'horfoù hag o etreober gravitadurel. E sistem etrebroadel unanennoù ar fizik (S.I.) ez eo ar c’hilogram hag a dalvez da unanenn vas ha neket ar gram (g). Implijet e vez ivez an donenn zo par da 1000 kg hag an unanenn vas atomek.\nMas ha kementad danvezAozañ\nNe vez ket muzuliet ar c'hementad danvez gant ar mas !\nSistem etrebroadel an unanennoù a laka ur c'hemm diazez etre ar c'hementad danvez, muzuliet e moloù, hag ar mas, muzuliet e kilogram.\nSetu amañ ur skouer. Tri mol heliom 4 zo enne an hevelep niver rik a brotonoù, a neutronoù hag a elektronoù, da lavarout eo ar memes kementad danvez rik hag ur mol karbon 12, eleze 6 mol protonoù, 6 mol neutronoù ha 6 mol elektronoù. Met mas ur mol karbon 12 a dalvez 12 gram dres (Dre dermenadur niver Avogadro) tra ma talvez mas an tri mol heliom 4 kement ha 3 x 4,0026 = 12,0078 gram. Kementadoù danvez heñvel-rik a c'hall eta kaout masoù disheñvel.\nEr skouer uheloc'h e c'haller displegañ ar c'hemm er mas gant an diforc'h etre energiezhoù ereañ derc'hanel an heliom hag ar c'harbon.\nMas ha pouezAozañ\nArabat eo kemmeskañ ar mas hag ar pouez, gant hemañ ziwezhañ e vez muzuliet an etreober etre ar mas hag ar park gravitadur (Un nerzh eo ar pouez).\nDont a ra ar mesk a vez etre ar mas hag ar pouez eus ar fed ez eo bet implijet pell an hevelep ger "kilogram" evit envel unanennoù muzuliañ an daou gementad fizikel-se zo disheñvel-bras o natur. O c'hevatalennoù da bep hini, M ha ML/T², en diskouez splann. Sistem etrebroadel an unanennoù (SI) en deus reizhet ar meskaj-se peogwir e vez muzuliet an unanenn nerzh, hag an unanenn-pouez ivez eta, e newton (N).\n↑ Dictionnaire français-breton, Martial Menard, Palantines, 2012.\n↑ Ar geriadur, Andreo ar Merser, Emgleo Breiz, 2009. Pennger 'masse'.\n↑ Geriadur ar fizik, Yann-Baol an Noalleg, Preder, 2006.\n↑ Geriadur Brezhoneg An Here, An Here, 2001. Geriadur brezhoneg gant skouerioù ha troiennoù, An Here, 1995. Penngerioù 'kilogramm', 'gramm' ha kement zo.\n↑ Dictionnaire classique français-breton, Tome VII Marche - Passant, Reun ar Glev, Al Liamm, 1990.\n↑ Nouveau dictionnaire breton français, Roparz Hemon, 1978\n↑ Taolenn beriodek an elfennoù. a ro ur mas atomek relativel 4,002603250 evit an izotop 4He.\nAdtapet diwar « https://br.wikipedia.org/w/index.php?title=Mas&oldid=1941156 »\nKemm diwezhañ d'an 13 C'hwe 2022 da 07:52


Le Télégramme - Spered ar vro - Fabien Lécuyer. « Bout zo ‘noump bremañ ! »\nPublié le 11 septembre 2019 à 17h50 Modifié le 12 septembre 2019 à 06h34\nO labourat war un hentad da zeskiñ gallaoueg d’ar vugale emañ Fabien Lécuyer. (Foto Anna Quéré)\nGoude bezañ bet skolaer Diwan e-pad tost 15 vloaz en deus divizet Fabien Lécuyer gouestlañ e amzer da sevel un hentad evit kelenn gallaoueg er skol.\nEmgav a oa bet roet e Mouleg, Moula e gallaoueg, ur bourk bihan nepell diouzh Ploermael. War ar banell, anv ebet e gallaoueg. Ha koulskoude emaer e Breizh Uhel, e-lec’h ma komz c’hoazh war-dro 200 000 den ar gallaoueg. Pell zo emañ Fabien Lecuyer o chom er gumun-se. Amañ, n’emaer ket gwall bell diouzh Kistreberzh, e-lec’h m’eo bet an den skolaer Diwan e-pad 10 vloaz. Met, er bloaz-mañ, ne oa ket Fabien en e glas evit an distro-skol. Roet en deus e zilez da zDiwan evit mont gant un hent nevez : hini ar gallaoueg. Savet ez eus bet gantañ un hentad anvet ‘’15 munut gallaoueg bemdez’’ evit skolaerien ha skolaerezed Breizh Uhel, c’hoant ganto da dreuzkas ar yezh-se d’ar vugale etre ar CP hag ar CE2. « Bemdez, pa vez ar re vihan o kousket, e vez ur mare mat evit kelenn gallaoueg », a zispleg Fabien. Embannet ez eus bet ul levr gantañ e 2018. Berzh en deus graet : « ar bloaz paseet ez eus bet 14 skol oc’h implij an hentad. Er bloaz-mañ ez eus 20 ! » emezañ fier. C’hoant en deus bremañ da genderc’hel gant an hent-mañ.\n« Breizh Uhel : terra incognita »\nE liamm kreñv gant ar gallaoueg zo un istor a-gozh. « Klevet ‘m eus gallaoueg abaoe m’on bihan. Mont a raen da di ma zud-kozh e-pad ar vakañsoù, e-kichen Merdrigneg. Evidon-me, bro ar Mene eo kalon nukleel ar gallaoueg ! » emezañ en ur vousc’hoarzhin. Desket en doa brezhoneg war-lerc’h, gant Stumdi, betek dont da vezañ skolaer e brezhoneg. Met chomet e oa atav yezh e vugaleaj en e galon. « Pell zo ‘moa c’hoant d’ober un dra bennak evit ar gallaoueg», emezañ. Pemp bloaz zo en doa savet Fabien ur gelaouenn sizhuniek, anvet Runje. Ha savet eo bet nevez zo ar gevredigezh Cllâssiers gantañ, asambles gant e gamaladed kozh Michaël Genevée, e-karg eus ar gallaoueg e Kuzul rannvro Breizh. Resevet o deus Priz ar gallaoueg warlene.\nUr skouer evit rannvroioù all\nEvit Fabien eo poent bras reiñ blaz ar gallaoueg d’ar vugale. Ur yezh kuzh eo chomet e-pad pell : « alies-mat eo Breizh Uhel ‘’terra incognita’’ evit an dud, pa gomzer diwar-benn Breizh dre vras. Ni zo tasmantoù, en ur mod. Met bout zo ‘noump bremañ ! » Ofis ar gallaoueg zo bet savet daou vloaz hanter zo ha nevez zo ez eus bet advouezhiet div dresadenn-vev e gallaoueg. Fabien deus e du zo bremañ o labourat hardizh war e hentad : « tost echu an hentad evit ar re CM1-CM2. Ar bloaz o tont e savin unan evit ar re vihan. » Ur skouer hag en deus sachet evezh tud all e Frañs, evel tud bro Pikardi, Flañdrez ar c’hornôg, pe Okitania. « Dedennet int gant ma hentenn. Evit ur wech, omp gwelet evel ur skouer ! » Ha, piv oar, marteze e vo, un deiz bennak, ur banell nevez e gallaoueg e Mouleg ?\n« ‘Bout zo noump » : Nous sommes là !Gallaoueg : galloHentad : méthodeBro ar Mene : le pays du MenéKelaouenn : revue\nFabien Lécuyer vient de quitter l’enseignement en breton pour se consacrer entièrement à la langue de son enfance, le gallo. L’ancien professeur des écoles à Diwan a, en effe,t mis au point une méthode efficace destinée aux enfants de CP-CE1-CE2, intitulée « 5 minutes de gallo par jour ». Cette année, une vingtaine d’écoles vont l’utiliser. Une manière pour ce militant de continuer le combat qu’il mène pour cette langue de Haute-Bretagne, parlée par environ 200 000 locuteurs. Des Picards ou même des Occitans s’intéressent à sa méthode : « Pour une fois, nous sommes un exemple ! » se réjouit Fabien Lécuyer.


Edvaldo Izídio Neto - Wikipedia\nEdvaldo Izídio Neto\nVavá (ar c'hoarier an niverenn 20 ouzh e grez)\nEdvaldo Izídio Neto (pell anavezetoc'h evel Vavá), bet ganet d'an 12 a viz Du 1934 e Recife (Pernambuco, Brazil) hag aet da Anaon d'an 19 a viz Genver 2002 e Rio de Janeiro (Brazil), a oa ur melldroader etrebroadel brazilian, aet da c'hourdoner da-heul e amzer c'hoarier.\nEstreget Vavá e veze graet Leão da Copa ha Peito de aço (Bruched dir e brezhoneg) anezhañ ivez.\nKib vell-droad ar bed[kemmañ | kemmañ ar vammenn]\nArgader e bost dezhañ war an dachenn, kemeret en devoa perzh Vavá e daou zalc'h :\nKib vell-droad ar bed 1958 bet aozet e Sveden ma oa aet ar maout gant skipailh broadel Brazil evit ar wech kentañ. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Mário Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,\nKib vell-droad ar bed 1962 bet aozet e Chile : gant pevar fal ez eas da wellañ paler ar genstrivadeg-mañ (rampo gant Flórián Albert, Garrincha, Valentin Ivanov, Dražan Jerković ha Leonel Sánchez). D'ar c'hoarier brazilian Garrincha e voe deroet an trofe koulskoude. Perzh e oa eus ar skipailh – Gilmar - Djalma Santos, Mauro, Zózimo, Nílton Santos - Zito, Didi - Garrincha, Vavá, Amarildo, Zagallo – a c'hounezas (3-1) ar gourfenn ouzh hini Tchekoslovakia en Estadio Nacional de Chile (Santiago de Chile) d'ar 17 a viz Mezheven 1962.\nAdtapet diwar « https://br.wikipedia.org/w/index.php?title=Edvaldo_Izídio_Neto&oldid=1583204 »\nKemmoù diwezhañ degaset d'ar bajenn-mañ d'an 14 Gou 2014, da 15:08.


Robert Morris - Wikipedia\nRobert Morris (9 a viz C'hwevrer 1931 e Kansas City) zo un arzour ha skrivagner stadunanat. Asambles gant Donald Judd ez eo gwelet evel unan eus diazezerien an arz bihanañ. Bras eo e berzh ivez evit a sell ouzh an taolioù-kaer, ar staliadurioù hag al Land Art. O chom hag o labourat e New York emañ.\nA-raok dont da vezañ livour e studias Robert Morris e skol-veur Kansas, e Kansas City Art Institute hag e Reed College. En oberennoù a savas er bloavezhioù 1950 e weler levezon arzourien an diheverzded varzhoniel, ha dreist-holl hini Jackson Pollock. E California e studias Morris labour sonaozerien evel La Monte Young ha John Cage.\nE 1960 en em stalias e New York ma kinnigas un taol-kaer diazezet war korfoù en ul lec'h ma kouezh ur golonenn en he foull. Damheñvel e voe e delwennoù bihanañ kentañ anvet Two Columns (1961) ha L Beams (1965).\nPa oa e New York e stagas gant studiañ oberennoù Marcel Duchamp hag e savas oberennoù levezonet gantañ evel Box with the Sound of its Own Making ( 1961) ha Fountain (1963). E 1963 e voe kinniget e zelwennoù bihanañ e diskouezva Green e New York. E 1964 ec'h aozas daou daol-kaer brudet : 21.3 ha Site, gant Carolee Schneemann. Enskrivañ a reas e Hunter College New York, hag e savas e gounskrid mestroniezh diwar-benn labour Brancusi. E 1966 e lakaas embann un heliad pennadoù titlet « Notes on Sculpture » en Artforum.\nE 1967 e krouas Steam hag a zo gwelet evel unan eus skouerioù kentañ al Land Art. E dibenn ar bloavezhioù 1960 e voe kinniget oberennoù savet gantañ e meur a virdi stadunanat, ha burutellerien' zo evel Clement Greenberg a voe taer e-keñver ar pezh a rae. War vrasaat ez eas oberennoù Morris : kregiñ a reas da leuniañ salioù ar mirdioù gant bernioù douar pe feltr. E dibenn ar bloavezhioù 1970 e stagas gant an arz-skeudenniñ en-dro, ar pezh a souezhas an dud. Ul lodenn vras eus e oberennoù a voe diazezet war an aon rak implij an armoù nukleel. Er bloavezhioù 1990 e stagas en-dro gant an oberennoù kentañ en doa savet, hag e reas war-dro adsevel pe staliañ oberennoù a oa bet kollet.\nPont arem en Italia\nMilendall e Pontevedra e Galiza\nBuhez Robert Morris e lec'hienn Diazezadur Guggenheim\nMorris : Labyrinthe ou dédale ? , Le Magazine d'Exporevue, 1999\nRobert Morris, Publicportfolio e lec'hienn columbia.edu\nGhislain Mollet-Viéville, « Robert Morris : diwar-benn Open center sculptures », miz C'hwevrer 1998\nLand Reclamation und Erdmonumente pennad gant Thomas Dreher\nObservatory e Lelystad/Oostelijk Flevoland, skeudennoù\nThomas Dreher: Allan Kaprow versus Robert Morris. Ansätze zu einer Kunstgeschichte als Mediengeschichte\nCatherine Grenier (dir.), Robert Morris, , Éditions du Centre Pompidou, Coll. Contemporains/Monographies, 1995, 312 pp. (ISBN 2-85850-825-9)\nAdtapet diwar « https://br.wikipedia.org/w/index.php?title=Robert_Morris&oldid=1466622 »\nKemmoù diwezhañ degaset d'ar bajenn-mañ d'an 4 Ebr 2013, da 17:19.


Tachennoù labourerezh - Kemper Breizh Izel (BR)\nDegemer Embreger en tolpad-kêrioù En em staliañ Tachennoù labourerezh\nGant Kemper Breizh Izel ez eus 21 tachenn labourerezh da werzhañ war an holl gumunioù a ya d’ober an tolpad-kêrioù. Ganto e c’hall ar gumuniezh sachañ embregerezhioù nevez etrezek enni ha degas d’an embregerezhioù a zo staliet enni dija peadra da vont war-raok.\nMont a reont d’ober 40 hektar prest diouzhtu, hag a glot gant an ezhommoù (ment, lec’h, rouedadoù, servijoù…) a gaver evit pep gennad hag evit kement seurt oberoù a vefe : industriezh, trivet gennad, artizanerezh pe aveerezh. Gwerzhet e vez tachennoù etre 1 000 ha 100 000 m².\nLakaet e vez meur a gant mil euro gant Kemper Breizh Izel, ar pezh a zo ur striv bras a-fet argant, evit sevel tachennoù labourerezh nevez abalamour da c’hallout kinnig traoù hag a glot gant an ezhommoù evit ur priz dereat.\nBep bloaz e vez gwerzhet 8 hektar, well-wazh, gant Kemper Breizh Izel.\nAr 21 tachenn labourerezh\nTachenn labourerezh Menez Prad (Kemper)\nTachenn labourerezh Kerdroniou (Kemper)\nTachenn labourerezh Kuzon (Kemper)\nTachenn labourerezh ar Gelen (Kemper)\nTachenn labourerezh Meilh al Lann (Kemper)\nTachenn labourerezh Kerourvoaz (an Erge-Vras)\nTachenn labourerezh Killihueg (an Erge-Vras)\nTachenn labourerezh Penn Karn (an Erge-Vras)\nTachenn labourerezh Bel Air (Pluguen)\nTachenn labourerezh Ti Lipig (Pluguen)\nTachenn labourerezh Boutefeleg (Plogoneg)\nTachenn labourerezh Penc’hoad Bras (Ploveilh)\nTachenn labourerezh Kergaben (Ploneiz)\nTachenn Labourerezh ar Bon (Gwengad)\nTachenn labourerezh Kerlic (Kemper)\nTachenn labourerezh Kerjaouen (Kemper)\nTachenn labourerezh Moulin du Loc’h (Kemper)\nTachenn labourerezh Kerbernez (Ploveilh)\nTachenn labourerezh Izelvroioù (Brieg)\nTachenn labourerezh Lumunoc'h (Brieg)\nTachenn labourerezh Langelin (Edern)\nTachenn labourerezh Kerdalaë (Landrevarzeg)


Petrus Gonsalvus (Tenerife, Inizi Kanariez war-dro 1537 – Capodimonte, Italia, 1618) eo an den kentañ anavezet a c'houzañve diwar an hypertrichosis lanuginosa, da lavaret eo diwar re a vlev war e gorf a-bezh.\nPetrus Gonsalvus hag e wreg, c. 1575-80\nOadet a 10 vloaz e oa pa voe profet da Henri II Bro-C'hall ; pan erruas el lez e veze gwelet evel ur marmouz doñvaet da gentañ, ha netra ken.\nTamm-ha-tamm e krogas darn da sellout outañ a-dost. Latin a gomze moarvat. Skoliataet e voe gant kelennerien ar roue, ar pezh a lakaas "den gouez ar roue" da vezañ unan eus desketañ tud e amzer.\nUr wreg disvlev he c'horf a voe roet dezhañ, Catherine Raffelin he anv. Bugale o doe, ha darn evel e verc'h Antonia "Tognina" Gonsalvus, a oa blevek evel o zad. Herri II a roas dezho un darn eus park Fontainebleau, en sell da ginnig dezho ur vuhez e-kreiz an natur ha gwarez ivez. An "dud-marmouz"-se a veze pedet da abadennoù a bep seurt, gwisket e dilhad al lez, ha Tognina e veze gwisket evel ur bompinell dalc'hmat. Er bloavezhioù 1580-90 e oa bet an tiegezh o veajiñ en Italia, hag o chom e lez an dugez Marc'harid Parma.\n↑ 1,0 ha1,1 (fr)Kelaouenn Historia, Eost 2009, p. 93.\nAdtapet diwar « https://br.wikipedia.org/w/index.php?title=Petrus_Gonsalvus&oldid=1872541 »\nDernière modification le 25 Ebr 2020, à 12:37\nKemmoù diwezhañ degaset d'ar bajenn-mañ d'an 25 Ebr 2020, da 12:37.


Malo ar soner violoñs - Roman, poésie, littérature, écrits - Goulc'han Kervella, Al Lanv\n> Livres en breton >Roman, poésie, littérature, écrits>MALO AR SONER VIOLOÑS\n"Derc'hent-dec'h e oa bet brevet war ar rod ur soner violoñs. Tamallet e oa bet outañ bezañ kroget gant an dañs ha preizherezh ar parper timbr. Divempret eo bet goude ar marv ha staget pep tamm eus e gorf e pevar c'horn kêr Roazhon".\nDiwar an darvoud gwirion-se, kontet gant ar varkizez a Sevigne, en deus Goulc'han Kervella ijinet istor Malo ar soner violoñs.\nE dibenn miz Here 1675 e oa...\nE dibenn miz Here 1675 e oa. Distro e oa an dug de Chaulnes diouzh e dro Vreizh, torret gantañ emzvadeg ar Bonedoù ruz.\nMalo, soner violoñs yaouank, a gemer perzh e taolioù dispac'h Roazhon, e nevezamzer 1675, a-enep tailhoù nevez ar roue Loeiz XIV war ar paper timbr, al listri staen hag ar butun.\nA-gevret gant e zous Frida, ha daou vignon all, Pêrig hag Anna, e tec'h diouzh ar gêr vras evit mont da gavout Sebastian ar Balp, savet e penn ar Bonedoù ruz e kreiz Breizh...


Région_Bretagne - Breizhcop : traoù e-leizh e-pad ur sizhun war an treuzkemm ekologel\nWar-lerc’h 4 devezh ma’z eus bet ouzhpenn 2 600 a dud o kendivizout etrezo, an eil re o selaou soñjoù ha skiant-prenet ar re all, e oa bet kinniget gant ar Rannvro, d’an holl obererien a sell an afer-se outo ha dirak Nicolas Hulot, paeron ar raktres, Emglevioù Breizh evit an hin hag ar blanedenn.\nEn em gavet e oa an holl dud a gemer perzh evit sevel Breizh an amzer-da-zont abalamour da embann o mennadoù evit a sell ouzh mestroniañ ar font, merañ an energiezhioù, adaozañ an dilerc’hioù…\nAr Rannvro eo a ro lusk d’ar cheñchamant bras-se ha fellout a ra dezhi, diwar vremañ, asambles gant an 59 a etrekumuniezhoù hag ar 1 250 a gumunioù eus Breizh, gant ar c’hevredigezhioù a labour war an endro, gant bed an ekonomiezh ha hini al labour-douar, sevel ur raktres tiriad da vont a-du gant an treuzkemmoù, diazezet war an torroù kevraouet. Mont a ray ar raktres-se d’ober ul lodenn eus ar SRADDET (brastres rannvroel kempenn, diorren padus hag ingalded an tiriadoù) ez eo karget ar Rannvro da sevel. Hiziv an deiz eo ar rannvro gentañ, e-touez an 13 a zo e Frañs, a zo krog gant un ober hag a ya pelloc’h eget framm lezennel ar SRADDET en ur lakaat ar gevredigezh keodedel hag ar geodedourien da gemer perzh.\nPetra a oa bet e-kerzh ar sizhunvezh-se ?\nLun 3 a viz Mezheven\nStalioù-labour ar brastres rannvroel kempenn, diorren padus hag ingalded an tiriadoù, digor d’ar strollegezhioù tiriadel.\nMeurzh 4 a viz Mezheven\n« An tiriadoù o neveziñ », gant an abadenn evit reiñ Trofeoù Breizh an diorren padus.\nMerc’her 5 a viz Mezheven\nE Breizh e vez roet bec’h evit ar re yaouank hag asambles ganto.\nYaou 6 a viz Mezheven\nKas an treuzkemmoù ekologel da benn, gant lod eus izili kuzuliadegoù an endro (kuzuliadeg Breizh an treuzkemm energiezh, kuzuliadeg an danvezioù, kuzuliadeg Breizh ar vevliesseurted).\nGwener 7 a viz Mezheven\nDiouzh ar beure e oa engouestloù ar c’hevredigezhioù, ha goude merenn re ar strollegezhioù.\nEmglevioù Breizh evit an hin\nPublié le Friday, June 7, 2019


Ur « gwaz treuz » a zo ur vaouez hag en en dreuzwisk e paotr hag a reklem bezañ anavezet evel ur gwaz. Lod a zo bet operataet o bronnioù, da lavaret eo n’o deus ket mui bronnioù, evel an aktourez ganadian Ellen Page da skouer. Lod all az a pelloc’h c’hoazh. Reklem a reont ur « faloplastiezh ». Pezh a dalv e vez kalfichet un ibil dezho, gant ur sac’h ouzhpenn.\nPezh zo, evit a sell ouzh ar biologiezh e chom ar « wazed trans » gwir verc’hed. Se zo kaoz e c’hellont c’hoazh tapout ur c’hrign-bev ar mammog hag, evit ar re n’int ket bet operataet o bronnioù, tapout ur c’hrign-bev ar bronnioù, zoken.\nPaotr an treuzidentitelezh hag ar « PMA evit an holl » eo Guillaume Chiche, kannad LREM er parlamant. Emañ o paouez kinnig un danvez-lezenn evit ma vefe kemeret e kont ar « baotred treuz » gant diguzhat krignoù-bev ar merc’hed.\nReut kenañ e chom lezennoù ar biologiezh daoust d’an doksa nevez…\nE brezhoneg 26/09/2021 04:08


Frankezañs - Wikipedia\n100g Rousin frankezañs.\nFrankezañs a reer eus ur rousin frondus a zeu diwar ar gwez Boswellia thurifera pe B. sacra. Implijet e vez d'ober ezañs.\nAr frankezañs a denn e anv eus an ezañs gwir pe frank. Anavezet eo ivez dindan an anv olibanom a zeu diwar an arabeg al-lubān ("al laezh"), a ra dave d'ar sap laezhek a ziver eus ar gwez frankezañs.\nImplijet eo bet stank ar frankezañs e-kerzh al lidoù relijiel. Hervez Aviel Sant Vazhev 2:11, e oa bet profet aour, frankezañs ha mir da Jezuz gant an Tri Roue eus ar Reter. Gant kresk ar gristeniezh e c’houzizas ar goulenn war ar frankezañs a-hed ar IVe kantved. Diaesaet e voe treuzadennoù ar c’haravanennoù gant emled an dezerzh dre ar Rub al Khali pe korn goullo Arabia. War gresk ez eas neuze tagadennoù ar Barthed, ergerzhourien anezho, er Reter-nesañ. Gant se e voe lakaet fin da genwerzh ar frankezañs goude ar bloavezhioù 300.\nLavaret e vez e lakaas an Impalaer roman Nero da zeviñ evit gwerzh ur bloavezh ezañs dre gêr Roma da-geñver lid kañv e wreg Poppaea.\nKrediñ a reer eo bet kêr gollet Ubar, a greder bezañ Irem, en Oman hiziv, ur greizenn genwerzh evit ar frankezañs a-hed "hent an ezañs" bet nevez-addizoloet. Adkavet eo bet Ubar e deroù ar bloavezhioù 1990. Furchadegoù zo eno bremañ.\n2 Lec’hiennoù kar\nWar hent ar frankezañs-Smithsonian Magazine Here 1998\nDaveennoù ar Frankezañs er Bibl-odu.edu\nAtlantis an Traezh-Archaeology Magazine Mae/Mezheven 1997\nSpices Exotic Flavors and Medicines-UCLA Louise M. Darling Biomedical Library Spice Exhibit Frankincense and Myrrh 2002\nLec’hiennoù kar[kemmañ | kemmañ ar vammenn]\nLost City of Arabia Atersadenn gant Dr. Juris Zarins-Nova Gwengolo 1996\nPictures of Ubar-NASA, 3 Eost 1995\nThe Road to Ubar: Finding the Atlantis of the Sands by Clapp Nicholas ISBN 0-395-95786-9 (1999)\nFrankincense & Myrrh: A Study of the Arabian Incense Trade - Groom, Nigel ISBN 0-86685-593-9 (1981)\nGold, Frankincense, and Myrrh: An Introduction to Eastern Christian Spirituality - Maloney George A ISBN 0-8245-1616-8 (1997)\nFrankincense & Myrrh : Through the Ages, and a complete guide to their use in herbalism & aromatherapytoday - Watt, Martin & Sellar, Wanda ISBN 0-85207-306-2 (2004)\nAdtapet diwar « https://br.wikipedia.org/w/index.php?title=Frankezañs&oldid=1528675 »\nKemmoù diwezhañ degaset d'ar bajenn-mañ d'an 29 Gwe 2013, da 08:12.


#Brezhoneg#brezhoneg - niv. 22\n#brezhoneg - niv. 39\t+\n#brezhoneg - niv. 38\t+\n#brezhoneg - niv. 37\t+\n#brezhoneg - niv. 36\t+\n#brezhoneg - niv. 35\t+


Get Chom bev e brezhoneg e c'heller implijiñ ar brezhoneg bemdez !\nSaludiñ hag em brezantiñ, deskriviñ un den ha lâret ar pezh a vourrer anezhoñ, em lec'hiiñ en amzer hag en egor...\nAr levrig tañva-se a ro d'an deraouidi traoù aes da zeskiñ evit kemer perzh e kaozeadennoù ag ar pemdez get brezhonegerion. Troioù-lavar pemdeziek, dreist-holl a vro an Alre, ha gerioù a-ziàr demoù liessort a gaver a-barzh.\nHag evit distagiñ a-feson eh eus ur bladenn a-barzh ivez.\nPreniñ : dait e darempred geneomp ksk@ksk.bzh / 02.97.29.16.58.


Júu ʼmɨ́ɨ e cacuo fidiée Filemón 1\nJúuˆ e to̱o̱˜ fɨˊ ni˜ jiˋ quiáꞌˉ Paaˉ e catɨ́ɨngˉ FILEMÓN\n1 Jnea˜ Paaˉ, jo̱ fɨˊ ꞌnʉñíbˆ sɨjnɨ́ɨnˇn dsʉꞌ uíiꞌ˜ e guiaaˉ júuˆ quiáꞌˉ Dseaˋ Jmáangˉ. Jo̱ sɨ́ɨnˋn e jiˋ la co̱lɨɨng˜ có̱o̱ꞌ˜ jaangˋguɨ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ siiˋ Timoteo. Jo̱ fɨˊ ni˜ e jiˋ la to̱o̱˜ júuˆ quiéˉe e catɨ́ɨngˉ ꞌnʉˋ, Filemón, co̱ꞌ lɨnꞌˊ jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ ꞌneáangˋnaaꞌ eáangˊ jo̱guɨ i̱ jmóoˋ ta˜ co̱lɨɨng˜ có̱o̱ꞌ˜ jneaꞌˆ jee˜ ta˜ guiaˊ júuˆ quiáꞌˆ Dseaˋ Jmáangˉ. 2 Jo̱guɨ catɨ́ɨmˉ e jiˋ la cajo̱ jaléngꞌˋ dseaˋ quiáꞌˉ Dseaˋ Jmáangˉ i̱ seángꞌˊ fɨˊ quíiꞌˉ e jmiféiñꞌˊ Fidiéeˇ, jo̱guɨ lajo̱bɨ cajo̱ catɨ́ɨmˉ i̱ dseamɨ́ˋ i̱ siiˋ Apia có̱o̱ꞌ˜guɨ i̱ dseañʉꞌˋ i̱ siiˋ Arquipo. Jo̱ i̱ dseañʉꞌˋ na eáamˊ cuøꞌˊ bíˋ ꞌñiaꞌrˊ jee˜ ta˜ e cangɨ́ɨiñˋ quiáꞌˉ Dseaˋ Jmáangˉ lɨ́ꞌˆ laco̱ꞌguɨ la jmóoˋ jneaꞌˆ. 3 Jo̱ mɨ́ɨꞌ˜naaꞌ Tiquíˆiiꞌ Fidiéeˇ jo̱guɨ Fíiˋnaaꞌ Dseaˋ Jmáangˉ e niꞌɨ́rˉ güeaꞌˆ quiáꞌrˉ jee˜ ꞌnʉ́ꞌˋ jo̱guɨ e nicuǿꞌrˉ ꞌnʉ́ꞌˋ juguiʉ́ˉ júuˆ røøˋ.\nJial ꞌneáangˋ Filemón jaléngꞌˋ dseaˋ rúiñꞌˋ\n4 Jo̱ laco̱o̱ˋ ya̱ꞌˊ mɨ˜ fǿnꞌˋn Fíiˋi Fidiéeˇ, contøømˉ cuǿøˉøre guiꞌmáangꞌˇ uii˜ quíiꞌˉ, Filemón, 5 dsʉco̱ꞌ nɨcaꞌíimꞌ˜baa júuˆ quiáꞌˉ jial tíiˊ e ꞌneáanꞌˋ jaléngꞌˋ dseaˋ rúnꞌˋ dseaˋ quiáꞌˉ Dseaˋ Jmáangˉ jo̱guɨ jial jáꞌˉ lɨ́ɨnꞌˋ júuˆ quiáꞌˉ Dseaˋ Jmáangˉ cajo̱. 6 Jo̱ uíiꞌ˜ e jáꞌˉ lɨ́ɨˋnaaꞌ e júuˆ jo̱, jo̱baꞌ mɨ́ɨꞌ˜ɨ Fidiéeˇ e nicuǿꞌrˉ ꞌnʉˋ e guiʉ́ˉguɨ ningánꞌˋ jial tíiˊ jloꞌˆ niguoꞌˆ e ngɨ́ɨngˋnaaꞌ quiáꞌˉ Fidiéeˇ laꞌeáangˊ e se̱e̱ˉnaaꞌ cøøngˋ có̱o̱ꞌ˜ Dseaˋ Jmáangˉ. 7 Jo̱ uíiꞌ˜ e ꞌneáanꞌˋ jaléngꞌˋ dseaˋ rúnꞌˋ, jo̱baꞌ eáamˊ iáangˋ dsiiˉ jo̱guɨ nɨcatíiꞌ˜tu̱ dsiiˉ cajo̱, co̱ꞌ laꞌeáangˊ có̱o̱ꞌ˜ ꞌnʉbˋ jaléngꞌˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ nɨcalɨtíibꞌ˜tu̱ dsíirˊ caléꞌˋ catú̱ˉ.\nMɨ˜ camɨˊ Paaˉ jmɨꞌeeˇ uii˜ quiáꞌˉ Onésimo\n8-9 Jo̱ co̱ꞌ eáamˊ ꞌneáanꞌˋ jaléngꞌˋ dseaˋ rúnꞌˋ jo̱guɨ uíiꞌ˜ e co̱o̱bˋ fɨˊ tɨ́ꞌˉnaaꞌ có̱o̱ꞌ˜ Dseaˋ Jmáangˉ, jo̱baꞌ lɨ́nˉn e seabˋ fɨˊ quiéˉe e nifɨ́ɨˆɨ ꞌnʉˋ co̱o̱ˋ e ꞌnéˉ jmeꞌˆ. Dsʉꞌ jaˋ iin˜n jmeeˉ lajo̱, co̱ꞌ lɨ́nˉn e guiʉ́ˉguɨ e nimɨ́ɨꞌ˜ɨ ꞌnʉˋ jmɨꞌeeˇ uíiꞌ˜ e eáangˊ ꞌneáanˋn ꞌnʉˋ. Jo̱baꞌ jnea˜, Paaˉ, mɨ́ɨꞌ˜ɨ ꞌnʉˋ co̱o̱ˋ jmɨꞌeeˇ, nañiˊ faꞌ jaangˋ dseaˋ fémꞌˊ nɨlɨ́ɨnˊn, jo̱ lana lab iuunˉ sɨjnɨ́ɨnˇn fɨˊ dsíiˊ ꞌnʉñíˆ dsʉꞌ uíiꞌ˜ e guiaaˉ júuˆ quiáꞌˉ Dseaˋ Jmáangˉ. 10 Jo̱baꞌ mɨ́ɨꞌ˜ɨ ꞌnʉˋ e jmɨꞌeeˇ jo̱ cuaiñ˜ quiáꞌˉ i̱ dseañʉꞌˋ i̱ siiˋ Onésimo, co̱ꞌ i̱ dseaˋ la, lajeeˇ iuunˉ jnea˜ fɨˊ la, jábꞌˉ nɨcalɨ́iñˉ júuˆ quiáꞌˉ Dseaˋ Jmáangˉ, jo̱baꞌ lana lafaꞌ jó̱o̱ˋbaa nɨcaꞌuíiñˉ.\n11 Jo̱ lamɨ˜ jéengˊguɨ i̱ Onésimo la lamɨ˜ lɨ́ɨiñˊ jaangˋ dseaˋ i̱ jmóoˋ ta˜ quíiꞌˉ e jaˋ ꞌléeiñꞌ˜ i̱ jaˋ ꞌgaꞌˊ lɨˊ ta˜ íingˆ quíiꞌˉ. Jo̱ dsʉꞌ lanaguɨ, eáamˊ nɨꞌíiñˆ ta˜ quíiꞌˉ jo̱guɨ quiéˉ jnea˜ cajo̱. 12 Jo̱ niguiéemꞌ˜tú̱u̱re có̱o̱ꞌ˜ ꞌnʉˋ caléꞌˋ catú̱ˉ fɨˊ na, jo̱ có̱o̱ꞌ˜ e guiʉ́bˉ ꞌnéˉ íinꞌ˜re lɨ́ꞌˆ laco̱ꞌguɨ la jmooꞌˋ có̱o̱ꞌ˜ jnea˜. 13 Jo̱ eáamˊ lamɨ˜ iing˜ jnea˜ e nijé̱ˉguɨr fɨˊ la có̱o̱ꞌ˜ jnea˜ e laco̱ꞌ nijmɨcó̱o̱ꞌr˜ jnea˜ cuaiñ˜ quíiꞌˉ lajeeˇ e iuunˉ e sɨjnɨ́ɨnˇn fɨˊ la uíiꞌ˜ e guiaaˉ júuˆ quiáꞌˉ Dseaˋ Jmáangˉ. 14 Dsʉꞌ jaˋ iing˜ jnea˜ jmeeˉ laco̱ꞌ tɨ́ɨnˋn ꞌñiáꞌˋa faꞌ e nijé̱ˉguɨr có̱o̱ꞌ˜ jnea˜ fɨˊ la, co̱ꞌ jangꞌˉ iing˜ jnea˜ e nɨsɨɨ˜naaꞌ røøˋ, jo̱ lajo̱baꞌ jaˋ cuǿøngˋ foꞌˆ faꞌ e nijmɨcó̱o̱ꞌ˜ jnea˜ e laguidseaangˆ, co̱ꞌ iing˜ jnea˜ e nijmeꞌˆ jiéꞌˋ jí̱i̱ꞌ˜ e iáangˋ óoˊbaꞌ. 15 Jo̱ jangámˉ i̱ Onésimo la caꞌnaaiñˋ quíiꞌˉ e huǿøbˉjiʉ e lɨ́ꞌˆ laco̱ꞌ lanaguɨ nitíingꞌ˜tu̱r jo̱ nilɨseeiñˋ có̱o̱ꞌ˜ ꞌnʉˋ contøøngˉ. 16 Dsʉꞌ joˋ ꞌnéˉ jmeáanꞌ˜re lafaꞌ jaangˋ dseaˋ i̱ jmóoˋ ta˜ quíiꞌˉ i̱ jaˋ ꞌléenꞌ˜, co̱ꞌ ꞌnéˉ e guiʉ́ˉguɨb nijmeáanꞌ˜re laco̱ꞌ jaangˋ i̱ dseaˋ laꞌíˋ, co̱ꞌ lana nɨlɨ́ɨiñˊ jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ ꞌneáangˋnaaꞌ eáangˊ. Jo̱ jnea˜, eáamˊ ꞌneáanˋnre, dsʉꞌ ꞌnʉˋ, eáangˊguɨ nilɨꞌneáanꞌˋre, dsʉꞌ o̱ꞌ uíiꞌ˜ e nɨlɨ́ɨngˊtu̱r jaangˋ dseaˋ i̱ nijméˉ ta˜ quíiꞌˉ, co̱ꞌ lana nɨlɨ́ɨmˊbre cajo̱ jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ.\n17 Jo̱ lajo̱b lɨ́ɨˊ, uíiꞌ˜ e lɨ́ɨˊnaaꞌ dseaˋ quiáꞌˉ Dseaˋ Jmáangˉ, jo̱baꞌ íimꞌ˜ i̱ Onésimo la có̱o̱ꞌ˜ e guiʉ́ˉ lɨ́ꞌˆ lafaꞌ mɨ˜ íinꞌ˜ jnea˜. 18 Jo̱guɨ song lɨɨng˜ eeˋ nɨcaꞌléerˊ quíiꞌˉ o̱si eeˋ nɨcarøøiñˋ quíiꞌˉ é, jo̱baꞌ jneab˜ niquɨ́ˉɨ cuaiñ˜ quiáꞌrˉ. 19 Jnea˜ Paaˉ jmoꞌˊo e júuˆ la có̱o̱ꞌ˜ layaang˜ guóoˋo. Jo̱guɨ dseángꞌˉ e jábꞌˉ, jneab˜ niquɨ́ˉɨ jaléꞌˋ e nɨcarøøngˋ i̱ Onésimo la quíiꞌˉ. Jo̱ lɨ́nˉn e jaˋ ngɨɨ˜lɨ faꞌ ꞌnéˉ e nijmiguiénꞌˊn oꞌˊ e lafaꞌ ꞌnʉbˋ røønꞌˋ quiéˉe, dsʉco̱ꞌ laꞌeáangˊ jnea˜baꞌ e calɨ́nꞌˉ dseaˋ quiáꞌˉ Dseaˋ Jmáangˉ. 20 Jo̱ mɨ́ɨꞌ˜ɨ ꞌnʉˋ lajo̱ uíiꞌ˜ e co̱o̱bˋ fɨˊ tɨ́ꞌˉnaaꞌ có̱o̱ꞌ˜ Dseaˋ Jmáangˉ, jo̱baꞌ jmeeˉgo̱ uíiꞌ˜ diée˜ e niꞌíimꞌ˜baꞌ i̱ Onésimo la có̱o̱ꞌ˜ júuˆ røøˋ uíiꞌ˜ e lɨnꞌˊ dseaˋ quiáꞌˉ Dseaˋ Jmáangˉ; jo̱ mɨ˜ nijmeꞌˆ lajo̱, jo̱baꞌ eáamˊ nilɨꞌiáangˋ dsiiˉ jóng.\n21 Jo̱ guiéenꞌ˜n e jiˋ la quíiꞌˉ e catɨ́ɨnꞌˉ, dsʉco̱ꞌ dseángꞌˉ nɨtab˜ dsiiˉ e nijmitíˆbaꞌ e jmɨꞌeeˇ e nɨcamɨ́ɨꞌ˜ɨ ꞌnʉˋ, jo̱guɨ nɨñíˆbɨ́ɨ cajo̱ e jmiguiʉˊguɨb nijméeꞌˆ laco̱ꞌ jí̱i̱ꞌ˜ e nɨcafáꞌˉa na. 22 Jo̱guɨ jmeeˉgo̱ uíiꞌ˜ diée˜ quíiꞌˉ e niguiáꞌˆ guiʉ́ˉ jiéꞌˋ fɨˊ lɨ˜ nija̱a̱ˉ fɨˊ na, dsʉco̱ꞌ nɨtab˜ dsiiˉ e nijmitib˜ Fidiéeˇ lají̱i̱ꞌ˜ e nɨcamɨ́ɨꞌ˜naꞌre uii˜ quiéˉe e nicuǿꞌrˉ jnea˜ fɨˊ e ninii˜tú̱u̱ fɨˊ na e niꞌeeˇe ꞌnʉ́ꞌˋ caléꞌˋ catú̱ˉ.\nJúuˆ guicó̱o̱ꞌˇ lɨ˜ cadséngˉ quiáꞌˉ Paaˉ\n23 Jo̱ lɨ˜ ngóoˊ cadséngˉguɨ fɨ́ɨˉɨ ꞌnʉˋ, Filemón, e guiéngꞌˊ i̱ Epafras la júuˆ guicó̱o̱ꞌˇ quíiꞌˉ, jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ sɨjnɨ́ɨngˇ co̱lɨɨng˜ có̱o̱ꞌ˜ jnea˜ fɨˊ la uíiꞌ˜ e guiaˋnaaꞌ júuˆ quiáꞌˉ Fíiˋnaaꞌ Dseaˋ Jmáangˉ. 24 Jo̱guɨ lajo̱bɨ cajo̱ i̱ dseaˋ quiáꞌˉ Dseaˋ Jmáangˉ caguiaangˉguɨ i̱ seengˋ fɨˊ la i̱ nɨcajmɨcó̱o̱ꞌ˜ jnea˜ jee˜ ta˜ e guiaˊ júuˆ quiáꞌˉ Dseaˋ Jmáangˉ guiéiñꞌˊ júuˆ guicó̱o̱ꞌˇ quíiˉnaꞌ cajo̱; jo̱ jaléngꞌˋ i̱ dseaˋ la siirˋ Marcos jo̱guɨ Aristarco jo̱guɨ Demas có̱o̱ꞌ˜guɨ Lucas.\n25 Jo̱ mɨ́ɨꞌ˜naaꞌ Fíiˋnaaꞌ Dseaˋ Jmáangˉ e niꞌɨ́rˉ güeaꞌˆ quiáꞌrˉ jee˜ jaléngꞌˋ ꞌnʉ́ꞌˋ. Jo̱ lajo̱b nilíˋ.\nJo̱ lanab jí̱i̱ꞌ˜ féꞌˋ jiˋ quiáꞌˉ Paaˉ e catɨ́ɨngˉ Filemón.


Mont e darempred : Savet eo bet an « Teatr Piba » da heul emvodoù ha kenlabour arzhourien a bep seurt komedianed, sonerien ha leurennerien en o zouez, a gomz brezhoneg an holl anezho, o devez doareoù tost da labourat, o deus bet rannet o skiant-prenet, hag a zo desachet gant ar memes c’hoant : krouiñ pezhioù-c’hoari bev hag a-vremañ e brezhoneg. Arzel eo hor pal, da gentañ penn, ha pa zalc’himp da labourat ingal war ar yezh. Fellout a ra deomp mont gant un hent krouiñ digor, en ur blediñ gant temoù a-vremañ.\nles pieces\tLABOURVA #3 / TIEZ BRAV A OA GANEOMP\nYaou 25 a viz Mae 2017\nUr prantad enklask hag un abadenn : LABOURVA #3 | Tiez brav a oa ganeomp a vo kinniget d’an 20 a viz mae da geñver GOUEL BROADEL AR BREZHONEG e Langoned. Labourva #3 - Tiez brav a oa ganeomp a zo ur grouadenn diazezet war atersadennoù divroidi o chom e Brest hag o doa ranket tec’hout kuit eus o bro abalamour d’an dañjer a oa eno. Ar mouezioù enrollet hag an testennioù a gemer o flas war al leurenn - ar stumm a zo un enklask war an harz etre ar c’hoariva hag ar radio. Klask a reomp ivez bezañ ar fealañ posupl ouzh an istorioù zo bet fiziet deomp evit lire suite\nAbadenn faltazi evit ar radio\nLodenn 1 : Lampedusa Beach Skignet er radio d’an 18 /01/2017 da 7e30 noz\nPodkast Lodenn 2 : Lampedusa Snow Skignet er radio d’ar 25/01/2017 da 7e30 noz\nKontañ a ra an div rann gentañ peñseoù Shaüba ha Mohamed. Daou istor, div blanedenn, daou huñvre bodet en un drajedienn : tizhout Europa war vor, dre Lampeduza...\nGant : Rener arzel : Thomas Cloarec Gant : Tifenn Lineate, Tony Foricheur Sonerezh : Steve Shehan Trouziañ : Javier Marinero Enrollet e studioioù Dizale ha Dahlias, e miz Du 2016 Enrollañ ha kemmeskañ : Gwenole Peaudecerf, lire suite\nMeurzh 22 a viz Du 2016\nUr pezh-c’hoari liesyezhek e brezhoneg, kembraeg, galleg.\nMair, ur Gembreadez ’deus graet he annez e Breizh, a zistro d’he bro da geñver\nun obidoù familh : gwerzh tifeurm he bugaleaj a raio dezhi loc’hañ gant he beaj war roud he flanedenn.\nUr park a sko war an aod, un talaso a denn d’ur purkator, lec’h kloz ranndi ha\nkoublad Mair ha Loeiza, ur poullneuial don evel ar mor : eus ul lec’h d’egile, eus un isfont d’egile, en em gavout a ra Mair evel ur pesk, kaset ha degaset ‘deun kof ar valum.\nOber diouzh e vuhez peotramant choazañ anezhi. Ha peoc’h lire suite\nGwener 28 a viz Eost 2015\nTeatr Piba - Radio Kerne ha Dizale a ginnig Enrolladenn war eeun deus ur faltazi a-vremañ evit ar radio, e brezhoneg.\n"Ar Maezioù", diwar "The Country" gant Martin Crimp. An Doktor Richard hag e vaouez Corinne o deus kuiteet Londrez, a-benn bevañ ur vuhez siouloc’h, war ar maez, e lec’h ma chomont bremañ. Distreiñ a ra Richard an nozvezh-mañ, gant ur vaouez dianav, « en deus kavet astennet en ur foz, war vord an hent », emezañ. O kousket emañ hi.\nLennet ha c’hoariet gant Loeiza lire suite\nUr pezh-c’hoari awenet, skrivet ha c’hoariet gant annezidi ar Menezioù Are, gant sikour Teatr Piba war intrudu Ekomirdi ar Menezioù Are. Krouidigezh divyezhek (brezhoneg/galleg) - Digor d’an holl. Leurenniñ : Thomas Cloarec, Tangi Daniel, Tony Foricheur Kiñkladurioù : Nadège Renard Sonerezh : Guillaume Le Guern Teknik son, gouleier ha krouiñ ar sonioù : Gwenole lire suite\n« Hon buhezioù-pad e tisoñjomp hon lire suite\nMeurzh 31 a viz Genver 2012\nKrouidigezh divyezhek istitlet evit ar vugale adalek 7 bloaz diwar ar pezh-c’hoari lire suite\nYaou 30 a viz Mezheven 2011\nSkrivet gant Erwan CLOAREC Krouidigezh HERE 2010 Ul lec’h gant harzoù ha n’int ket sklaer an hini eo. Ur c’hornad restachoù etre ur gevredigezh karget a hendadoù lastrez hag ur bed lintret gant an dienn enep roufennoù, kollet e vemor gantañ. Eno eo e vez berniet an dremenidi a c’hortoz an treizher, un treizh nevez, pe n’eus forzh petra gant ma vo nevez. A verniadoù, a garradoù, a garigelladoù, a c’harlantezennadoù, gant trenioù pe bigi e tremenont… peogwir int tremenidi. Tud en o zouez ne glaskont ket mui, divizet ganto chom a-sav, chom aze, grwiziennañ lire suite\nHo postel Na lakait netra amañ :\nSujed Testenn ho kemennadenn : Na lakait netra amañ :\nLABOURVA #3 / TIEZ BRAV A OA GANEOMP.\nTeir-oberenn ar peñse.\n25 a viz Genver 2017\nWar wagennoù radio Kerne\n18 a viz Genver 2017\n24 a viz Du 2016\nMerc’h an eog - Merch yr eog.\n18 a viz Du 2016\n17 a viz Du 2016\n15 a viz Du 2016\n4 a viz Du 2016\n3 a viz Du 2016\nABADENN GENTAÑ e Bro C'hall\nAr Maezioù - abadenn radio enrollet war (...).\nMirout ar plasoù\n27 a viz Mezheven 2015\n26 a viz Mezheven 2015


Skoazell:Sevel ur bajenn nevez - Wikipedia\nSkoazell:Sevel ur bajenn nevez\nSetu penaos ober evit sevel ur bajenn nevez war Wikipedia.\n1 A-raok krouiñ\n2 Krouiñ : penaos tapout krog en ur follenn wenn ?\n3 Ur wezh krouet ho pennad ganeoc'h\nA-raok krouiñ[kemmañ | kemmañ ar vammenn]\nA-raok krouiñ ur bajenn eo mat gwiriañ hag-eñ n'eus ket bet krouet c'hoazh ur pennad heñvel pe damheñvel dindan un anv all. Alies e vez krouet div wezh an hevelep pajenn dievezh. Taolit evezh ouzh ar reolennoù evit sevel titloù.\nUn ali a c'hallomp reiñ deoc'h eo degas war Wikipedia labourioù hoc'h eus gallet kas war-raok e lec'h all evit ezhommoù all. Broudañ a reomp ac'hanoc'h da zegas amañ titouroù pe keleier bet kavet ganeoc'h en domani foran pe e raktresoù digor all.\nDiwallit : Dalc'hit atav en ho soñj ez eo wikipedia un holloueziadur frank a wirioù. Perzh a gemerit e savidigezh ur bank titouroù frank a c'hall bezañ implijet gant an holl. Arabat deoc'h degas en ho pennad un dra bennak a zeuje eus ur vammenn ditouriñ gant gwirioù aozer (Copyright) warni. Evel-just, mar fell deoc'h chom perc'henn war ho labour, arabat deoc'h kemer perzh e Wikipedia. Evit gouzout hiroc'h war ar c'hraf-mañ, sellit ouzh Wikipedia:Gwirioù aozer (Copyright)\nKrouiñ : penaos tapout krog en ur follenn wenn ?[kemmañ | kemmañ ar vammenn]\nAes-tre eo krouiñ ur pennad en ur leuniañ ar voest skridaozañ a-is. Kuit da chom hep ober fazioù, ec'h aliomp deoc'h lenn ar pezh zo skrivet a-us. Trugarez deoc'h evit kemer perzh e savidigezh an holloueziadur brezhoneg kentañ.\nTri doare zo, dre vras, evit sevel pennadoù :\nE-ser lenn pennadoù Wikipedia zo bet krouet dija e welit liammoù ruz da glikañ pe liammoù heuliet gant ur ?. Tu zo deoc'h klikañ war unan eus al liammoù-se. En em gavout a reot neuze war ur bajenn wenn ma vo kinniget deoc'h krouiñ ar pennad. Barrek oc'h neuze evit skrivañ ho pennad. Pa vo bet echuet ganeoc'h, klikit war ar bouton "Enrollañ" e traoñ ar bajenn. (Implijit ar bouton "Rakwelet" da gentañ mar fell deoc'h gouzout peseurt tres a vo gant ho pajenn a-raok saveteiñ.) — Un doare mat-tre da sikour ledañ an holloueziadur eo sevel liammoù n'eus ket anezho c'hoazh er pennadoù bet krouet dija, klikañ warno ha sevel ar pennad diwar o fenn.\nMar fell deoc'h skrivañ diwar-benn un danvez nevez da vat, an dra gentañ zo d'ober eo implijout ar prenestr "Klask" (sellit ouzh tu kleiz ar bajenn-mañ, da skouer) da welet ma n'hallit ket kavout un dachenn dost (alies un danvez hollek evel Istor, Prederouriezh pe Bevoniezh. Digorit ar pennad o klikañ war "Kemmañ" hag, el lec'h a zere, ouzhpennit anv ar pennad hoc'h eus c'hoant da sevel etre sonelloù doubl [[evel-mañ]]. Pa roit un anv d'ur bajenn nevez eo mat kaout soñj eus ar c'huzulioù evit envel pajennoù. Goude-se, pouezit war ar bouton "Enrollañ" e traoñ ar bajenn. Aze e welot ul liamm ruz war ar bajenn nevez kemmet ganeoc'h. Klikit warnañ ha krogit da labourat war ho pajenn nevez ! — Labourat war domanioù nevez zo talvoudus bras evit skoazellañ Wikipedia da vont war-raok ha lakaat an holloueziadur da vezañ dedennusoc'h-dedennusañ evit al lennerien.\nMa ne gavit ket pajenn ebet da ouzhpennañ ul liamm enni e c'hallit atav skrivañ anv ho pennad er vaezienn ma 'z eo skrivet URL (chomlec'h) ar bajenn Web. Skrivit anv ho pennad goude an droienn wiki/ evel-mañ : http://br.wikipedia.org/wiki/anv ho pennad\nUr wezh krouet ho pennad ganeoc'h[kemmañ | kemmañ ar vammenn]\nMa n'ouzit ket tamm ebet penaos ober evit skrivañ ur pennad e c'hallit mont da welet war Skoazell:Penaos skrivañ ur pennad. Mar fell deoc'h teuler ur sell war un dibab pennadoù standard zo war Wikipedia, sellit ouzh patromoù pajennoù.\nEvit heñchañ ac'hanoc'h, setu deskrivadur ar pennad peurvat. Gallout a ra bezañ savet kenkoulz gant an deskarded hag ar vailhed : kalz a liammoù diabarzh zo enni, resis eo, meneget eo ennañ ar mammennoù bet implijet ha doujañ a ra da reizhskrivadur ar brezhoneg. Mat, sklaer eo n'eus den peurvat koulskoude !\nM'hoc'h eus c'hoant e c'hallit skrivañ ul linenn pe ziv nemetken evit ur pennad. Ar penn kentañ eo. Graet e vez danvez-pennad eus se ("stub" e saozneg : sellit ouzh Luc'haj Wikipedia). Evel-just e c'hallit skrivañ muioc'h, gwelloc'h eo, met n'eo ket ret bezañ gouest da skrivañ pennadoù klok. Kement titour resis pe talvoudus ouzhpennet war Wikipedia zo mat da gaout. Atav e vo unan bennak all evit tremen war ho lerc'h ha klokaat ar pezh hoc'h eus graet. Trawalc'h eo menegiñ eo diglok ar pennad dre ouzhpennañ ar gemennadenn evit se. Evel-se e c'hall stumm dister ur pennad e penn-kentañ degas kalz a gemmoù all ha bezañ klokaet tamm-ha-tamm hag, a-benn fin ar gont, e vo brav an disoc'h. Graet e vez an efed piranha eus se.\nUr wech savet ur pennad, arabat disoñjal lakaat rummadoù dezhañ ha liammoù etrewiki. Gw. amañ: Wikipedia:Rummadiñ; hag amañ : Ereadur etreyezhoù.\nSkoazell:Penaos kemmañ ur bajenn\nSkoazell:Tunioù ha troioù evit kemer perzh e Wikipedia\nAdtapet diwar « https://br.wikipedia.org/w/index.php?title=Skoazell:Sevel_ur_bajenn_nevez&oldid=1507729 »\nKemmoù diwezhañ degaset d'ar bajenn-mañ d'an 15 Mae 2013, da 15:58.


Strollad An Deskadurezh Eil Derez (S.A.D.E.D. pe SADED) a oa ur gevarzhe krouet e 1962 hag a ginnige kentelioù dre lizher, hag e KEAV. Strollad An Deskadurezh Eil Derez a oa e vennad lakaat en e sav ur c’helennerezh a live gant ar c’hlasoù dibenn studi hag ar bloavezhioù kentañ er skol veur.\nDornlevr Krennvrezhoneg, Goulven Pennaod, 1964.\nDafar 64, Preder, 1964.\nKamp etrekeltiek ar vrezhonegerion 1964, (Kentelioù ar Rummad Uhel), Gwenael Maze, Ronan Ar Glew, Erwan Gwegen, Mari-Elen Maze, Goulven Pennaod, Loeiz Lemoine, Ivona Konan, Preder, 1964.\nKamp etrekeltiek ar vrezhonegerion 1965, Erwan Gwegen, Goulven Pennaod, Turiaw ar Menteg, Olivier Loyer, Preder, 1965.\nKamp etrekeltiek ar vrezhonegerion 1966 (Kentelioù ar Rummad Uhel), Turiaw ar Menteg, Mari-Elen Maze, Gab Cherel, Ronan Jolais, Gwernegan, Yeun Gourves, Tangi Louarn, Preder, 1966.\nGramadeg ar verb, 1966.\nEchu e oa gant Strollad An Deskadurezh Eil Derez e-korf ar bloavezhioù dek-ha-tri-ugent. Krog eo Preder da embann kentelioù S.A.D.E.D. en o fezh : graet eo evit a sell ar c'hentelioù a grennvrezhoneg hag a yezhadur.\n↑ Adembannet e 1979.\n↑ Adembannet e 2010.\nAdtapet diwar « https://br.wikipedia.org/w/index.php?title=Strollad_An_Deskadurezh_Eil_Derez&oldid=1993050 »\nKemm diwezhañ d'an 14 Mae 2022 da 11:55\nKemmoù diwezhañ degaset d'ar bajenn-mañ d'an 14 Mae 2022, da 11:55.


Malki-Sedek - Wikipedia\nMalki-Sedek, Avram hag Is'hak en Iliz-veur Naoned\nMalki-Sedek pe : Melkisedek (hebraeg : מַלְכִּי־צֶדֶֿק malkī-ṣeḏeq, "reizhded eo ma roue") zo un dudenn eus an Tanac'h.\nKinniget eo evel roue ha "beleg an Doue Uhel" pa vennig Avram e Gn. 14 18-20.\nSetu an destenn :\nHa Malki-Sedek, roue Shalem, a zegasas bara ha gwin : hemañ a oa beleg an Doue Uhel. Hag ouzh e vennigañ e lavaras : "Benniget ra vo Avram gant an Doue uhel, krouer an neñv hag an douar ! ha benniget an Doue uhel, a zeroas da enebourien ez taouarn !" Hag e roas dezhañ an deog a bep tra.\nKavet e vez meneg anezhañ er Salm 110 :\nTouet en deus an Aotroù, ha n'en devo ket a geuz : "te a zo beleg da viken e-giz Malki-Sedek".\nMeneget e vez gant Paol el Lizher d'an Hebreed (7, 1 ha 7, 11). Ar fed m'en dije roet Malki-Sedek profoù a beoc'h, bara ha gwin da Avram a vez gwelet gant an hengoun kristen evel ur rakskeudenn eus an Eukaristiezh ha Malki-Sedek e-unan, beleg ha roue, evel ur rakskeudenn eus ar Mezias.\nSetu ar pezh a skriv Maodez Glanndour en notenn a gaver p. 514 eus an Testamant Nevez embannet gant Al Liamm a-zivout Hebr 7,1-3 :\n"Melkisedek a zo meneget en destenn Sakr hep ano ebet eus e c'hourdadoù nag eus e varo, ar pezh a zo kontrol da voazioù ar Skritur a ro evit an dud vras, o lignez a-raok ha goude. Gant-se emañ Melkisedek, ar Roue-beleg, evel en diavaez d'an amzer, ha rakskeudenn ar C'hrist."\nEl liderezh katolik e reer meneg eus Malki-Sedek e Pedenn Veur I (kanon roman) an oferenn : "Taolit warno, ni ho ped, ur sell a garantez, hag evel m'hoc'h eus degemeret mat profoù o servijer Abel, an den just, sakrifis Abraham, hon tad, hag hini Melkisedek, ho Peleg meur, degemerit amañ ar Sakrifis santel, ar Brofadenn dinamm."\n↑ Hervez troidigezh an Tanac'h gant An Tour-Tan, kentañ levrenn, p. 12.\n↑ Troidigezh ar Bibl gant Gwilh ar C'hoad hag an Testamant Nevez gant Maodez Glanndour\n↑ Hervez an Tanac'h ; er Salm 109 hervez Bibl ar Seikont hag ar Vulgat.\n↑ Salm 110, Ar Mesiaz, roue ha beleg, troidigezh An Tour-Tan, levrenn 4, p. 127.\n↑ Levrig ar C'hristen, Embannadurioù Sant Erwan, Rostren, 1989, p 25\nAdtapet diwar « https://br.wikipedia.org/w/index.php?title=Malki-Sedek&oldid=1975556 »\nKemmoù diwezhañ degaset d'ar bajenn-mañ d'an 6 Meu 2022, da 10:06.


Pajenn:Marrec - Doctrin ar guir Gristen.djvu/365 - Wikimammenn\nPajenn:Marrec - Doctrin ar guir Gristen.djvu/365\nsunt materia sacramenti, a lavar ar c’honcil a Drant . E sacramant an nouen, ar vatier eo an onctionou a ra ar belec gant an oleo sacr var memprou an ini clân. Ar vatier, er zacramant a urs, eo an asten a ra an escop d’e zaouarn azioc’h pen ar re a receo ar veleguyach. Er briedelez, consantamant ar re a zemez eo a ra matier ar sacramant, hervez ar c’honcil a Drant.\nAn amzer e pehini en deus hor Zalver instituet ar sacramanchou. Lod anezo en deus instituet aroc, ha lod-all goude e resurrection. Ar vadiziant a instituas en deiz ma voue badezet e-unan, gant sant Ian, e rifier Jourden . Er moment-se, eme sant Augustin ha sant Gregor a Nazianz , e roas d’an dour ar vertus da brodui ar c’hraç. An Aviel a zesq deomp penos hor Zalver a roe ar sacramant-ma e-unan aroc e bassion ; rac, disquibien sant Ian a lavare d’ho mæstr penos un niver bras a dud en em adresse da Jesus evit receo diganthan ar vadiziant : eccè hic baptizat, et omnes\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/365&oldid=100206 »\nKemmoù diwezhañ degaset d'ar bajenn-mañ d'an 26 Meu 2017, da 12:10.


Bartholomew Sharp - Wikipedia\nBartholomew Sharp (1650 - 1690 ?) a oa ur boukaner saoz. E-pad tri bloaz e labouras evel boukaner, anvet e oa e vag Trinidad . Un droad a reas war aodoù kornôg Amerika ar Su betek an Antilhez. Preizhata a rae trevadennoù spagnol. Kregiñ a reas gant e vicher pa ne voe den ebet e penn boukanerien Amerika ar Su. Buan e voe anvet e penn ar strollad, hag ur martolod ampart e oa. Dindan e renadur e preizhatas ar voukanerien Amerika ar Su betek an inizi Karaib : meur a gêr a voe preizhataet ganto, hag ivez 25 bag spagnol.\nEtre 1680 ha 1682 e veajas an doktor Basil Ringrose (1653-1686) gantañ. Ul levr bourzh a skrivas, ennañ peadra da c’houzout muioc’h a draoù diwar-benn ar voukanerien. Digastizet e voe gant ar rouanez peogwir en doa roet kalz kartennoù-mor laeret digant ar Spagnoled.\nAdtapet diwar « https://br.wikipedia.org/w/index.php?title=Bartholomew_Sharp&oldid=1455953 »\nKemmoù diwezhañ degaset d'ar bajenn-mañ d'an 3 Ebr 2013, da 04:58.


Culture & PatrimoineE brezhonegInsolite\nHa piv zo bet e Lourdes, kêr sakr ar gatoliked ma’z eus unan, nevez zo ? Ken sur ha tra an neb az aio e kêr Bernadette Soubirou en-dro a vo souezhet. Rak aloubet eo gant tud eus an is-kevandir indian ! Biskoazh gwelet kement anezho ! Kit da gantreal er straedoù ha dirak mougev Bernadette ha n’eo ket poloniz pe italianiz evel gwechall a weloc’h… Indianiz ne lavaran ket !\nIndianiz pe Sri-Lankiz ? « Kalz anezhe a zo eus ar Sri-Lanka » hervez ur vaouez boaz da vont da bardonañ e Lourdes. « Tud simpa anezhe, met gwir eo int deuet da vezañ niverus » emezi.\nE kreiz-kêr e weler pretioù indian, sri-lankad… o fanelloù skrivet e sanskrit pe e ouaran ket peseurt yezh. Er santual emaint e pep lec’h…o kemer selfioù, o pediñ war beg o daoulin evel gwir dud a feiz, o preniñ goulaouennoù-koar eus ar re vrasañ ha kaerañ.\n« N’int ket ken niverus se e-keñver penaos e oa an traoù un nebeut bloavezhioù zo » a lavaras deomp ur servijourez preti. Feiz ! Me ‘m eus ar santimant da vezañ o pourmen e kreiz-kêr Bombay, koulskoude. Darn a zo gwisket mod european met lod all a zo gwisket mod o bro. Pennoù du o dez, ‘pezh a dalv int kentoc’h a-orin eus su pe reter an is-kevandir pe eus ar Sri-Lanka. « Dalited » eo an darn vrasañ anezho, da lavaret eo « ar re n’haller ket o zouch », tud « didouch ». Aet int da gatolik evit mont kuit eus sistem ar c’hastoù.\nWar ur parkva e welomp ur seurt kamp, gant indianed o fardañ boued e chaodroned. Evel er vro ! Ar merc’hed a zo gwisket gant sarioù liesliv. Ur c’hozh matalasenn a zo lakaet war ar geot, bugale o redek e pep lec’h. Un tamm souezhus eo gwelet seurt tra en ur gêr ken chik ha cheuc’h a Lourdes ! N’eo ket ur gwir bidonville rak ne fell ket dezho chom e kêr, ul « lastez-kêr da c’hortoz » ne lavaran ket.\nHa pa vefe evit ar relijion pe evit traoù all setu ni Europeiz « erlec’hiet » e kreizhig-kreiz hor santualioù deomp a-benn ar fin !\nCulture 08/05/2019 05:15\nHellboy, Versus, Lourdes, Astrid, À cœur d’avocats : au cinéma cette semaine\nInternational 16/03/2018 06:44


Pajenn:Perrot - Bue ar Zent.djvu/185 - Wikimammenn\nPajenn:Perrot - Bue ar Zent.djvu/185\nEur wech-all e kavas war an hent eur c’hlanvour dinerz. Samman a reas anezan war e ziskoa, da zigas d’an hospital. Lakat a reas anezan war eur gwele, hag e walc’has d’ezan e dreid. Mes pa oa o vont da bokat d’eze, e welas e oant toullet, evel re Hon Zalver, hag ec’h anavezas, diouz an dra-ze, en devoa douget an Otrou Doue e-unan.\n— Yan, eme Jezuz, kement a rez d’ar beorien a zo grêt d’in ma-unan ; o gouliou eo ma re, ha ma zreid ma-unan eo a walc’hez, pa rez an aluzen-ze d’ar paour.\nDal m’an evoe lavaret ar ger-ze, Jezuz a bignas adarre en nenv.\nGoude bezan labouret evelse, epad dek vla, war-dro an dud klanv, e kouezas klanv d’e dro. Arc’heskob Grenad a roas d’ezan e zakramanchou. En noz war-lerc’h, e savas eur wech-all c’hoaz, eus e wele ; en em dôl a reas d’an daoulin da vriata kroaz Hon Zalver binniget, hag o vezan lavaret ar gomz-man : « Jezuz ! Jezuz ! etre ho taouarn e c’hourc’hemennan ma ene ! » e varvas en pok an Otrou, d’an eiz a viz meurz 1550, en e bempvet bla ha hanter-kant.\nLeon XIII an eus e hanvet da batron an hospitaliou hag ar glanvourien zo enne, ha gourc’hemennet an eus laket e hano en Litaniou an tremenvan.\nJezuz-Krist, pa deuas war an douar-man, ne ziskouezas ket e c’hloar ; ne ziskouezas ket e ouiziegez ; ne ziskouezas nemet e vadelez : « Deut holl davedon-me, emezan, ha me ho tiboanio ; » hag an eus digemeret an holl, ar re vras, ar vugaligou, ar beorien, ar bec’herien, ar re a ve re ane en pep lec’h.\nN’an eus klasket nemet eun dra : bezan karet ; n’an eus gourc’hemennet nemet eun dra : karet. « En em garet an eil egile. »\nArabad d’e ziskibien peurzistagan ar bennduen hanter-dorret, na mougan ar voucheden a deu moged diouti c’hoaz.\nJezuz-Krist a zo bet, dreist-oll, madelezus. Ar vadelez eo ar pez a glasker ive, dreist pep tra, en e ziskibien. Pardoni a rêr d’eun den ha n’an eus ket a spered ; kammed d’eun den ha n’an eus ket a galon. Ar spered a zo diêsoc’h da lemman evit ar galon da domman.\nAr gerent a dle kustumi o bugale da vezan mat : mat en kenver al loened, mat en kenver ar beorien, mat en kenver ar re goz, mal en kenver ar re-all eus o oad ; deski d’eze rannan, deski d’eze ’n em dremen ; deski d’eze bevan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/185&oldid=140431 »


Spont bras Mouchig - Keit Vimp Bev\nSpontTadig eizh brec’h\nDegemerStalLevrioùLevrioù 6-10 vloazSpont bras Mouchig\nHome / Levrioù / Levrioù 6-10 vloaz / Spont bras Mouchig\nMouchig eo anv ur rakoun yaouank, hag a vev gant e vamm, e breur ha c’hoar, e-kreiz ur c’hoad. Pep hini ‘n deus e dro da c’hrilheta, met aon braz ‘n deus ar rakounig treuziñ ar c’hoad e-unan. Re a drouz ‘zo, ha marteze ‘zo un euzvil kuzhet en dour. Penaos ober ?\n43 er stok\nSpont bras Mouchig quantity\nISBN: 978-2-86824-248-8 Rummadoù : Levrioù 6-10 vloaz, Priz ar Vugale Product ID: 1291\nGanet eo bet Laurence Lavrand e Kemper ha bevet he bloavezhioù kentañ e Kast. Kostez Kemper eo bet skoliatet hag aet da Vrest goude he bachelouriezh. Eno he deus heuliet studioù war al lennegezh hag eo deuet da vezañ kelennerez e skolajoù pe liseoù a bep seurt e Penn-ar-Bed a-raok mont da ziellerez. Ganet dezhi pevar bugel. Kroget eo da skrivañ barzhonegoù pa oa yaouank-flamm ha goude he deus dizoloet bed ar romantoù evid ar yaouankiz. Skrivet he deus tro 12 levr,bet embannet e galleg pe e brezhoneg. Chañs he deus bet gant he micher p’eo aet da vMayotte ha bevet eno e-pad 6 bloaz. Levezonet eo bet gant ar bed nevez dizoloet-se da skrivañ romantoù all.\n2015, Priz ar Vugale 2016, 36 p., 105×150 mm\nRoit an ali kentañ war “Spont bras Mouchig” Cancel reply


Pajenn:Marigo - Buez ar Saent.djvu/641 - Wikimammenn\nPajenn:Marigo - Buez ar Saent.djvu/641\ni. Den na ell servicha daou vaestr, rac istimout a raï unan ha disprigeout eguile. Na illit quet servicha Doue hac ar bed. a. Clasquit da guenla rouantelez Doue, hac e re-cevot an traou-all gant aboundan^. ... 3. Na varnit quet ho nessa, raa na fell quet deoc’h beza barnet gant Doue, dious ma varnot. ar re-all e viot barnet hoc’h-unan. 4. Peguer stris eo an hent pehini a gundu d’ar vuez eterncl; ha peguen neubeut a dud a guerz dreizân! 5. Ne deus nctra quen cuzet er bed-mâ, na vezo disoloet hac aznavezet. . 6. Ar rouantelez e pehini ez eus division, a vezo dislruget; hac an ty e pehini ez eus disurz, na badp quet. . 7. Petra servich da un den gounit ar bed-oll, mar deu da goll e ene! . 8. Piou bennâc cn em iselaï, a vezo hueleet, ha piou bennâc en em huelaï, a vezo iseleet.\nSalver ar bed en ur. dreraen a sellas pus Maze ase-zet en c vureau, hac er galvas da zont d’e heul: quer buan e savas hac en heulias. Doue a sell ou-zomp, hor guervel a.ra; profitomp.eus ar c’hra$ a ra deomp, rac tremen a ^raï; Doue pehini a goms our zoc’h hirio, a so raartese prest d’hoc’h abandouni. Mar clevet eta e vouez, na galedit quet ho calon. Differi ur moument d’e heulia, eo risqua ho silvidi-guez evit un eternite-oll. Jesus-Christ a lavar deoc’h deut d’am heul: renon-cit d’an amitie daogerus-ze: quitaït an ty-ze : resti-tuit ar madou-ze goal acquisitet: iit da gaout ar per-sonaich-ze ous pehini hoc’h eus cassoni, ha pehini na fell quet deoc*h guelet: quitaït ar vaniteou.-ze ::rènon-cit d’an divertissamancliou van-ze eus ar bed y lavarit\nSi Guengolo. Sant Maze. 675\na ra deoc’h : DeuloVam heul, bezit douc, humbl, patiant, . oboissant ha caranfeaus, eveldon.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/641&oldid=91583 »\nKemmoù diwezhañ degaset d'ar bajenn-mañ d'an 6 Gwe 2016, da 11:40.


DegemerStalLevrioùLevrioù 0-5 bloazUjenn un hunvre n’eo ken ?\nHome / Levrioù / Levrioù 0-5 bloaz / Ujenn un hunvre n’eo ken ?\nA-hed an devezh e vez Ujenn en e garrig, o troadikellat tro-dro d’e di, diwallet gant e vamm frond an avaloù anti… Brav eo e vuhez amañ, met en e hunvreoù koulskoude e ya betek ar C’hleuz Bras en tu all d’ar gloued… met difennet eo outañ mont ken pell ! Rak du-hont emañ an dud evel-se, an tiez e mod-se hag avaloù, n’eus ket…\n66 er stok\nUjenn un hunvre n'eo ken ? quantity\nISBN: 978-2-37550-002-6 Rummad : Levrioù 0-5 bloaz Product ID: 1092\n2016, Editions Millefeuille, 36 p., soupl, ment 210 x 210 mm\nAn aozerez ha skeudennerez. Ganet eo bet e Breizh. Goude bezañ studiet al Lizhiri hag an Arzoù- kaer ganti he deus en em staliet er vro-se a ro awen d’he c’hreionoù ha d’he barroù-livañ. Labourat a ra gant an embann evit ar re yaouank abaoe un ugent vloaz bennak. Istor Ujenn a vez c’hoariet gant skipailh arzourien ar Familh PetitPlus ha skeudennaouet rag-eeun gant Christelle Le Guen abaoe 2013. Dirak an arvesterien bamet e c’han neuze ar skeudenn, kontet gant sonerezh.\nLes éditions Millefeuille o deus embannet al levr-mañ,\narbennik int war al levrioù a denn d’ar glad : albomoù evit ar vugale, romantoù evit ar re yaouank hag ar grennarded, levrioù-brav evit an dud deuet.\nEn o oberennoù e kaver faltazi, avañtur, kontadennoù barzhel… a-zivout ar glad, hag elfennoù-kelenn da-heul.\nReiñ c’hoant d’ar vugale da vont da welout ar glad dizoloet a-hed ar pajennoù, pe kaout danvez da lenn goude ur weladenn eo ar pal. Kement-mañ a-benn emouezañ ar glad.\nN’eo ket boas Les Editions Millefeuille da embann levrioù brezhonek ha plijout a ra da gKeit Vimp Bev ar pezh a reont. Setu perak hon eus divizet reiñ sikour dezho o kinnig al levr brav-mañ d’hol lennerien ! … 😉\nRoit an ali kentañ war “Ujenn un hunvre n’eo ken ?” Cancel reply


Pajenn:Le Clerc - Ma beaj Londrez, 1910.djvu/66 - Wikimammenn\nPajenn:Le Clerc - Ma beaj Londrez, 1910.djvu/66\nGwir ê n’ê ket gwall-stank ar Gatoliked roman en Bro-Zôz. Mes en he c’hreskans eman o iliz ha dre-ze he deus c’hoant bevan. Ne fell ket ankouât ne oant enni, breman ’zo tri-ugent vla, nemet 200.000. Goude bean bet troc’het en Bro-Zôz, ar ween a rêr anei an Iliz katolik a zo bet tri c’hant vla hep gallout hadvoutan da vat. C’hoant d’he diswrienni a oa en kalon ar Brotestanted, ha dre ma tifluke eur barrig bennak, e klasked hen troc’han. Mes ar gwrio, dre ma oant bet glebiet gant gwad merzerien, a chome bepret sabr enne, ha sabr eus an hini yac’han. Setu perak, adalek ma ver paouezet d’ober d’ei eur brezel ken didrue, he deus boutet a neve ha savet en eun tôl. A ze da de e teu laboused disanav eviti, dilezet gante piko spern ar fals-kreden, d’en em waskedi dindan he delio ha da c’houlen diganti evit o alan êr kennerzus ar Wirione.\nYa, zur, kennerzet ha frealzet eo gant an Iliz katolik kement ine ac’h a daveti evit bean sklerijennet. Ne gav ket d’in em mefe gwelet neblec’h katoliked hag a vefe muioc’h reizet o bue gant o c’hreden, evit n’am eus gwelet en tu-all d’ar mor Manch. Ha neuze, unanet int ha ’n em delc’hen a reont tost an eil d’egile, ereet m’int gant bep sort kevredigezio a laka anê da vean dek gwej krenvoc’h. ’Vit achui da diskoe o nerz e larin o deus, evit kerzet en o rok, tud eus an dibab, tud a renk uhel evel an duk a Norfolk, al lord a dalc’h ar renk kentan goude ar roue hag ar brinsed, hag evel lord Ripon, eman war e gont polis ar rouantelez ; tud a bouez evel protestanted deut, dre hir-studian, da c’houlen bean digemeret er gwir Iliz. Ne gomzan ket eus ar veleien hag an eskibien, a zo enne eur fe virvidik, eur spered dihun hag eur volante dêr ; prest e vent dalc’hmat da gerzet d’an emgann.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/66&oldid=150082 »\nKemmoù diwezhañ degaset d'ar bajenn-mañ d'an 5 Meu 2019, da 18:16.


Sidonia von Borcke - Wikipedia\nSidonia von Borcke, en yaouank hag en kozh. Poltred e 1610.\n"Sidonia von Bork" gant Edward Burne-Jones, 1860 (Tate Gallery London)\nSidonia von Borcke (1548–1620 en Stettin, a zo Szczecin hiziv), pe Sidonie von Bork, pe Borke pe Borken, a oa un itron a ouenn uhel eus Pomerania barnet d'ar marv dre ma vije bet sorserez. Er mojennoù diwar he fenn eo ur femme fatale.\nGanet e oa e 1548 en un tiegezh uhel ha pinvidik. Merc'h e oa da Otto von Borcke zu Stramehl-Regenwalde, a varvas e 1551, ha da Anna von Schwiechelt, marvet e 1568.\nUr vuhez "distabil" he doe, ha goude marv he c'hoar e 1600, e tremenas fin he buhez (adal 1604) en un ensavadur evit dimezelled luterian eus an noblañs, er pezh a oa bet Abati Marienfließ (Marianowo), hag a oa deuet da vezañ abaoe 1569, goude an Adkempenn Protestant, ur gouent evit maouezed dizimez a ouenn uhel. A-raok he devoa bet prosez ouzh he breur, Ulrich, ha Johan Friedrich, Dug Pomerania (1542-1600), ha betek lez-varn an impalaer e Vienna.\nE Marienfließ e savas bec'h etre Sidonia von Borcken hag ar maouezed yaouankoc'h a veve ganti, hag ivez gant ar mitizhien ha renerezed. Torret e oa bet eus he c'harg a "Unterpriorin" (ispriolez) gant ar briolez Magdalena von Petersdorff en 1606, ma reas galv dirak Bogislaw XIII, Dug Pomerania, a gasas ur bodad kuzulierien, renet gant Joachim von Wedel, da enklask er gouent.\nBuan e savas bec'h etre ar bodad-se ha Sidonia von Borcken, ha von Wedel a gomzas gant renerez Marienfließ , Johannes von Hechthausen, da glask an tu da "gaout an dizober eus ar sarpantez binimus-se". Echuiñ a reas an tabut gant marv Bogislaw XIII en 1606, ha marvioù von Petersdorff, von Wedel ha von Hechthausen e 1609.\nDaou vloaz goude e savas Sidonia von Borcke klemm a-enep ar briolez nevez, Agnes von Kleist, dirak an dug nevez Philip II. Ha Philip d'ober evel e ziagentad, sevel ur bodad-enklask da studiañ ar c'hlemm ha da lakaat Jost von Borcke, kar da Sidonia, er penn anezhañ. Hennezh avat en doa bet damant hag a oa bet koll e prosezioù kent, graet gant Sidonia.\nProsez ha marv[kemmañ | kemmañ ar vammenn]\nAbati Marienfließ en 1618.\nE Gouhere 1619 e savas bec'h etre Sidonia von Borcke hag an Unterpriorin (ispriolez) Dorothea von Stettin e-pad un oferenn, ha harzet e voent o-div. Dorothea von Stettin a damallas da Sidonia von Borcke bezañ sorserez, war zigarez m'he devije rediet factotum Marienfließ, Wolde Albrechts , da atersiñ an diaoul diwar-benn he flanedenn. Wolde Albrechts a c'houneze he buhez o lenn planedennoù an dud hag o c'houlenn an aluzen goude m'he devoa kollet he c'harg e Marienfließ en abeg da varv von Hechthausen. A zo gwashoc'h, bet e oa o veajiñ gant jipsianed en he yaouankiz, bet he doa darempredoù gant un toullad gwazed, ur bugel he devoa, ha chomet plac'h yaouank. Dorothea von Stettin a reas da Anna von Apenburg, a ranne ur gambr gant Sidonia en abati Marienfließ, mont a-du ganti.\nHervez al lezenn neuze, anvet Constitutio Criminalis Carolina, e oa trawalc'h gant daou dest evit kas Sidonia von Borcke ha Wolde Albrechts dirak ul lez-varn ha kondaoniñ anezho. Anna von Apenburg avat a dennas he zesteni pa voe goulennet outi e reiñ goude touiñ.\nE Stettin e voe ar prosezioù. Dihelloù e-leizh zo anezho, ur mil pajennad bennak zo e dihellva Greifswald (Rep 40 II Nr.37 Bd.I-III).. En un doare dic'hortoz e oa marvet meur a hini eus Duged Pomerania. Dre ma oa stank an treuzkredennoù er vro ne oa ket bet pell an dud o tamall ar marvioù-se da zrougoberoù ha sorserezh Sidonia von Borcken, gwashaet e voe ar gredenn c'hoazh pa voe gwelet gouenn tierniezh Pomerania o vont da get e 1637.\nProsez Wolde Albrechts, harzet d'an 28 a viz Gouhere 1619 a c'hoarvezas a-raok hini Sidonia von Borcken. D'an 18 a viz Eost e voe tamallet dezhi maleficium ha Teufelsbuhlschaft, da lavarout eo embarañ gant an diaoul.\nD'an 2 a viz Gwengolo e voe aotreet, gant lez Magdeburg , goulennata goude garwaskañ. D'ar 7 a viz Gwengolo ec'h anzavas Wolde Albrechts he zorfedoù goude bout garwasket, ha tamall a reas Sidonia von Borcke ha div vaouez all da vezañ bet sorserezed. Anzav a reas adarre dirak Sidonia von Borcke el lez-varn d'an 1 a viz Here, ha devet e voe d'an 9 a viz Here. He c'hofesadenn a vooe kemeret da ziazez da zigeriñ prosez Sidonia von Borcke d'an 1 a viz Here. Bepred e oa dalc'het e Marienfließ, ha klask a reas tec'hel ur wech, en em lazhañ ur wech all, ha tro-wenn a reas bep taol.\nD'an 18 a viz Du 1619 e voe kaset Sidonia von Borcke d'un toull-bac'h da gêr Stettin. E miz Kerzu e voe embannet 72 tamall enep dezhi. Sed ar re bouezusañ:\nmuntr he niz, Otto von Borcke\nmuntr ar beleg David Lüdecke\nmuntr an dug Philip II Pomerania-Stettin (marvet e 1618)\nmuntr Magdalena von Petersdorff, priolez Marienfließ\nmuntr Matthias Winterfeld, porhier e Marienfließ\nmuntr Konsistorialrat, an Doktor Heinrich Schwalenberg\nseizadur Katharina Hanow, itron eus Marienfließ\nmont da gaout ul lennerez-planedennoùs\nlenn an dazont ha darvoudoù pell\ndarempredoù reizhel gant an diaoul, who allegedly materialized in pets such as von Borcke's cat Chim.\nmagical practices like praying the "Judas psalm" and crossing brooms under the kitchen's table.\nE miz Genver e voe goulennataet un hanter-kant a dud hagun difenner a voe roet da Sidonia von Borcke, Elias Pauli e anv. N'ouzer ket peseurt deiz resis e varvas.\n"Sidonia von Bork" by Edward Burne-Jones, 1860 (Tate Gallery London)\nGoude marv Sidonia von Borcke e teuas ar vaouez da vezañ ur vojenn. Liammet e voe hec'h anv gwashoc'h c'hoazh ouzh marv Tiegezh Pomerania e kronikoù ar XVIIvet kantved, ha lakaet da femme fatale. Diwar he fenn e voe savet meur a obezrenn a faltazi, ken en saozneg ken en alamaneg. Breur-kaer Johann Wolfgang von Goethe, Christian August Vulpius a voe embannet gantañ Sidonia von Borke en 1812 e-barzh ar Pantheon berühmter und merkwürdiger Frauen ("Panteon ar maouezi brudet ha heverk").\nOberourien arall o deus savet romantoù diwar buhez Sidonia von Borcke. En o zouez Albert Emil Brachvogel (1824-1878) ha Paul Jaromar Wendt (1840-1919). Ar romantour alamanek Theodor Fontane (1819-1898) a oa o sevel ur romant anvet Sidonie von Borcke, abaoe 1879. Ne echuas ket an oberenn avat, ha ne voe embannet an darnoù nemet e 1966.\n↑ Branig (1997), p.172\n↑ Riedl (2004), p.136\n↑ Inachim (2008), p.65\n↑ Hildisch (1980), p.69\n↑ 5,0 5,1 5,2 ha5,3 Riedl (2004), p.137\n↑ Riedl (2004), p.146\n↑ Riedl (2004), p.148\n↑ Riedl (2004), p.149\n↑ Vulpius (1812)\n↑ Nürnberger (1996), p. 705.\nAdtapet diwar « https://br.wikipedia.org/w/index.php?title=Sidonia_von_Borcke&oldid=1853864 »\nKemmoù diwezhañ degaset d'ar bajenn-mañ d'an 4 Du 2019, da 12:49.


Pajenn:Le Gonidec - Bibl Santel pe Levr ar Skritur Sakr, eil levr.djvu/75 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/75\nlainn diout-hô ? Râg avoultrérien in̄t holl, eur vagad gwallérien.\n3. Hag hî hô deûz steñet hô zéôd ével eur wareg a c’hévier, ha nann a wirionez ; en em grévéet in̄t war ann douar, râk mon̄d a réon̄t a zroug é drouk, ha n’am anavézon̄t két, émé ann Aotrou.\n4. R’en em virô pép-hini eûz hé nésa, ha na fisiet hini enn hé vreûr ; râk peb breûr a ziarbenn hé vreûr, ha pép miñoun a valé enn touellérez.\n5. Pép-hini a râ goab eûz hé vreûr, ha na lévéron̄t két ar wirionez : râg desket hô deûz hô zéôd da lavarout géviér ; poelladi a réon̄t da ôber fallagriez.\n6. Éma da dî é-kreiz ann touellérez ; enn hô zouellérez hô deûz dinac’het va anaout, émé ann Aotrou.\n7. Râk-sé ével-henn é lavar Aotrou ann arméou : Chétu é teûzinn hag é arnodinn anézhô ; râk pétrâ all a rinn-mé é-kén̄ver merc’h va fobl ?\n8. Eur zaez lemm eo hô zéôd, touellérez a lavar ; hô génou a gomz a béoc’h gan̄d hô miñoun, hag e-kûz é aozon̄t spiou d’ézhañ.\n9. Ha na emwélinn két ar ré-zé, émé ann Aotrou ? Ha na en em veñjo két va éné eûz a eur vrôad ker fallagr ?\n10. War ar ménésiou é savinn gwélvan ha keinvan, ha glac’har war al lec’hiou dudiuz eûz ann distrô ; ô véza ma in̄t bét losket, ha na drémen mui dén dré énô, ha na gléveur mui mouéz hô ferc’hen ; adaleg evned ann én̄v bété léoned ann douar, holl in̄t tec’het, holl in̄t éat-kuît.\n11. Berniou grouan a rinn eûz a Jéruzalem, ha kéviou d’ann aéred ; keriou Juda a likiinn da véza disman̄tret, ha na choumô dén enn-hô.\n12. Piou eo ann dén fûr, a boellô kémen̄t-man̄, ha da biou é helleur rei da glévout gér génou ann Aotrou, évit ma he embannô ; pérâg eo bét disman̄tret ann douar-zé, ha ma eo bét losket ével eunn distrô, ha na drémen dén dré énô ?\n13. Hag ann Aotrou a lavaraz : ô véza ma hô deûz dilézet va lézen, em boa rôet d’ézhô, ha n’hô deuz két sélaouet va mouéz, ha n’hô deûz két baléet enn-hi ;\n14. Hôgen ma hô deûz kerzet da heûl direizted hô c’haloun, ha da heûl Baal, ével ma hô deuz hé zesket gan̄d hô zadou.\n15. Râk-sé ével-henn é lavar Aotrou ann arméou, Doué Israel : Chétu mé a voétô ar bobl-zé gan̄d huélen-c’houérô, hag a rôiô da éva d’ézhan̄ dour béstl.\n16. Ha mé hô skiñô é-mesk brôadou ha na anavézen̄t két hî nag hô zadou ; hag é kasinn ar c’hlézé war hô lerc’h, kén na vézin̄t dispennet.\n17. Ével-henn é lavar Aotrou ann arméou, Doué Israel : Arvestit, ha galvit ar gwélérézed évit ma teûin̄t ; ha kasit étrézég ar ré fura anézhô ma teûin̄t buhan.\n18. Hasten̄t, ha saveñt keinvan war-n-omp ; ra zeûiô daérou eûz hon daoulagad, ha ra zirédô dour eûz a groc’hen hon daoulagad,\n19. Râk klévet eo bét eur vouéz a geinvan eûz a Zion : Pénaoz omp-ni bét disman̄tret, ha mézékéet enn doaré-zé ? O véza ma hon eûz dilézet hon douar, ô véza ma eo bét diskaret hon tiez.\n20. Sélaouit éta, gragez, gér ann Aotrou ; rôit skouarn da lavar hé c’hénou : deskit keinvan d’hô merc’hed, ha glac’har ann eil d’ébén ;\n21. Râk piñet eo ann an̄kou dré hor prénestrou, éad eo enn hon tiez, évit laza hor bugalé vihan er ruou, hag hon tud-iaouan̄k é leûriou-kéar.\n22. Komz. Ével-henn é lavar ann Aotrou : Korfou-marô ann dûd a gouézô ével teil war-c’horré ann douar, hag ével ma kouéz ann drammou éd war-lerc’h ar védérien, hép ma tastum dén anézhô.\n23. Ével-henn é lavar ann Aotrou : Na fougéet két ann dén fur gan̄d hé furnez, ha na fougéet két ann dén kré enn hé grévder, ha na fougéet két ann dén pinvidik enn hé binvidigez.\n24. Hôgen néb a fougéô, fougéet é kémen̄t-man̄ : gouzout hag anaout pénaoz eo mé ann Aotrou, a ra trugarez, ha barnédigez, ha reizted war ann douar ; râk kémen̄t-sé a zô hétuz d’in, émé ann Aotrou.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/75&oldid=157117 »\nKemmoù diwezhañ degaset d'ar bajenn-mañ d'an 23 Meu 2020, da 15:36.


Bertha Torino (1051-1087) - Wikipedia\nBertha Torino (1051-1087)\nBertha Torino (1051-1087), pe Bertha Savoia, Bertha de Maurine, a oa ur briñsez eus Savoia hag a deuas davout impalaerez santel.\nMerc'h e oa da Oton Iañ Savoia (war-dro 1023-1060) ha d'e bried Adelaid Susa (1016-1091), pe Adelaid Torino. C'hoar e oa da\nPêr Iañ Savoia : 4vet kont Savoia (1048-1078).\nAmedeo II Savoia : 5vet kont Savoia (1050-1094).\nAdelaid Savoia (1052-1079) ,\nOthon pe Odon, eskob Asti marvet war-dro 1088)\nDimeziñ a reas e 1066 da Herri Frankonia a voe dilennet da impalaer santel e 1084. Ne gare ket e wreg ha meur a serc'h en doa. Klask a reas terriñ an eured, met nac'h a reas ar pab reiñ e aotre dezhañ.\nBec'h a voe etre an impalaer Herri IV hag ar pab Gregor VII, eskumunuget e voe Herri, ma rankas plegañ en un abadenn brudet a c'hoarvezas e Canossa e miz Genver 1077.\nHe mamm Adélaïde de Suse hag he breur Amédée II de Savoie a eas da hanterourien etre ar pab hag an impalaer, hag a sikouras Herri. Hag an impalaer a roas Bugey da Amédée II de Savoie, ha markizelezh Ivrea da Adélaïde de Suse.\nPemp bugel o doe Bertha ha Herri:\nAdelaid (1070 - 1079)\nHerri (ganet ha marvet en 1071)\nAgnese Frankonia (1074 - 1143) a zimezas da Frederig Iañ dug Swabia da gentañ ha, pa voe intañvezet, da Leopold III Aostria\nKonrad Germania (1074 - 1101) : dug Lotharingia Izel, dug Lothier, markiz Torino (1076-1087), roue ar Romaned (1087-1098), roue Italia (adalek 1093 betek 1098).\nHerri, a renas war-lerc'h e dad evel Herri V, impalaer santel (1086 - 1125)\nMervel a reas e 1087, da 36 bloaz. Beziet e voe en iliz-veur Speyer\nAdtapet diwar « https://br.wikipedia.org/w/index.php?title=Bertha_Torino_(1051-1087)&oldid=1927757 »


Stumm eus an 6 Mae 2010 da 14:05\nKlozañ un addispleg (goulennata)\nStumm eus an 29 Ebr 2010 da 09:27 (kemmañ)\nStumm eus an 6 Mae 2010 da 14:05 (kemmañ) (dizober)\nD (Klozañ un addispleg (goulennata))\nGoude ar film-mañ, Kubrick a gemeras muioc'h-muiañ a amzer evit ober e filmoù, troet da sot gant ur c'hoant d'ober traoù peurvat penn-da-benn. E [], Stanley Kubrick a souezhas e endro en ur lavaret en doa c'hoant seveniñ ur film a skiant-faltazi filmet en egor. Goude bezañ bet gwelet an holl filmoù a skiant-faltazi savet betek-henn e tivizas Kubrick a labourat gant [[Arthur C. Clarke]]. 1968 a zo un deizad a gemmoù evit istor ar sinema gant film nevez Kubrick ''2001, a space Odyssey''. Diaes kenañ eo diverrañ ar film. Marteze o vezañ m'eo ur film diwar-benn dazont hag istor an denelezh. War an holl savboentoù (arouezel, prederourel, arzel...) eo marteze brasañ penn-oberenn eus istor ar sinema. Un niver a demoù anfin a vez kavet er film-mañ : eus ganedigezh mab-den, ganedigezh an emskiant, dazont hor spesad, hag all, hag all... Hag ar film a-bezh filmet gant sonerezhioù klasel brudet kenañ. Evit ar film-mañ, Kubrick a resevas un Oscar evit an efedoù ispisial (labouret en deus gant ar NASA evit tresañ e batromoù). Adalek ar poent-se e c'heller laret ez eus ur mare a-raok ''2001, a space Odyssey'' hag ur mare goude. Ar film-mañ, evit e levezon hag e bouez, a zo da lakaat war ar memes renk ha ''[[Citizen Kane]]'' gant [[Orson Welles]] : filmoù dibar ha dibarus<!-- petra 'dalv ar ger-mañ ?-->.\nKuitez da vezañ beuzet gant raktresoù ramzel, Kubrick a zivizas kregiñ da labourat war ur film bihanoc'h : un istor tennet eus ul levr skrivet gant [[Anthony Burgess]], a c'hoarvez en ur Rouantelezh-Unanet aotrouniek en amzer dazont, ''A Clockwork Orange''(1971). Ar film a c'hell bezañ displeget gant ar ger-stur-mañ : "Istor un den yaouank a zo dreist-holl dedennet gant ar gwallerezh, an dreist-feulster ha Beethoven". Un diskouezadeg eus ar feulster hag ar folentezh eo ar film-mañ. Met ar film a zo bet treuzkomprenet (da skouer : tud yaouank o deus bet emzalc'hoù feuls kenañ goude bezañ bet gwelet ar film). Met deuet eo da vezañ ur film brudet er bed a-bezh. Kubrick a ziskouez ur wech c'hoazh e varregezhioù da filmañ perzhioù dibar mab-den. E-pad skignerezh ar filmoù, kregiñ a reas da gontroliñ ha da ensellout skouerioù ar film ha da weladenniñ al lec'hioù skignañ. Reseviñ a reas lizhiri feuls ha tagus a-hed an amzer, ar pezh a lakas anezhañ da rediañ ar Warner da dennañ ar film eus ar salioù sinema (an dra-se a ziskouez e wir galloud war embregerezhioù ar sinema, ur galloud dibar a-hed an istor).\nAdtapet diwar « https://br.wikipedia.org/wiki/Dibar:MobileDiff/724191 »


Pajenn:Morvan - Buez ar Zent, 1894.djvu/301 - Wikimammenn\nPajenn:Morvan - Buez ar Zent, 1894.djvu/301\nlin a anzavaz he hini dirak eunn asamble a eskibien, hag her raparaz goudeze dre ar verzerenti. Doue ne c’houlenn ket kement au diganehoc’h. Nann, n’ho kalv ket peurvuia da rei d’ezhan testeni ar goad. Ne c’hed ket ive e kovesafec’h dirak ann holl. Meur a zizurs zo ha ne ve ket mad ho diskleria evel-se. Ar pez hebken a c’houlenn diganehoc’h eo ma kovesaot ho pec’hed da eur belek enn he bart he-unan e tribunal ar binijenn, ha ma raparot hiviziken dre eur vuez a skouer vad ar skoueriou fall a c’hellfac’h beza roet enn amzer dremenet. Anez ar jenchamant-se a vuez, n’o pezo great nemed ober ann neuz da zistrei ouz Doue.\nO veza ma’z oa paour he-unan, Zita e devoa evit ar beorien eur garantez hag eunn deneredigez a vamm. He c’houmanant ha kement guennek a c’helle da gaout a hent all a ioa evitho. He flijadur oa dreist holl mont d’ho guelet pa vezent klanv, hag evit ober vad d’ezho e tiouere neuze ar pez e deveze ezomm he-unan. Doue he zikouraz meur a vech da ober aluzenn. Eunn devez, eunn tremeniad dare gant ar zec’hed ha feaz gant ann dommder a bedaz anezhi da gaout truez outhan. Zita a oue lakeat nec’het-maro ouz he glevet, rak n’e devoa netra d’ann ampoent. Abarz ar fin e lavaraz d’ezhan : « — Gortozit eunn tammik, » ha setu hi d’ar red d’ar puns da gerc’had eur podad dour. Hogen, ann treme-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/301&oldid=137495 »


Gandalf a zo un tudenn eus an danevelloù An Hobbit hag Aotrou ar Gwalinier skrivet gant J. R. R. Tolkien. Un hudour eo, unan d'urzhiad Istari ha kunduer Kenseurtiezh ar Walenn. Tolkien a dennas anv "Gandalf" diouzh "Rollad ar Gorrien" (Dvergatal) er Völuspá skrivet e Norseg.\nGandalf, gant 'Nidoart', 2013\nEvel hudour ha douger ur Walenn Galloud e vez beli meurbet anezhañ, hogen e ya war-raok gant kendrec'h peurliesañ. Graet eo Gandalf al Louet anezhoñ, gant un anaouedegezh ec'hon e beaj atav é soñja war e gefridi dizober Sauron. Liammet eo gant an tan dre e walenn anvet Narya, Gwalenn an Tan, neuze e vez implijet an tan evel arm gantañ. Unan e-touesk ar Maiar, divarvel eo met e c'hallfe bezañ lazhet war tachen an emgann, ha setu petra a zegouezhas gant ar Balrog eus Moria. Koulskoude e oa bet adkaset war Kreizdouar da achuiñ e gefridi evel Gandalf ar Gwen ha penn d'an Istaried.\nTolkien a daolas Gandalf evel un ael enkorfet. Alies eo liammet gant Odin, an doue german hag e vale treuzwisket evel ur c'hantreer. Mod-all e vez taolet evel ur bleiner, damheñvel gant sibilla Kuma hag e ziwallas Aeneas en Aeneis gant Vergilius, pe Vergilius e-unan en Divina Commedia, ur diouganer.\nAnvet eo Olorin, pe Mithrandir e yezh an Elfed\nAn aktour saoz Ian McKellen a c'hoari Gandalf e filmoù Peter Jackson.\nAdtapet diwar « https://br.wikipedia.org/w/index.php?title=Gandalf&oldid=1895884 »\nDernière modification le 20 C'hwe 2021, à 21:37\nKemmoù diwezhañ degaset d'ar bajenn-mañ d'an 20 C'hwe 2021, da 21:37.


evit ma - Wikeriadur\nSavet diwar an araogenn evit hag ar stagell ma.\nevit ma /Distagadur ?/\nStagell isurzhiañ a verk ar pal (en amzer-da-zont, asur ar pal).\n"Ret 'vo deoc'h gwriat prim, prim. Pa ne chomo ganeoc'h nemet daou pe dri wri d'ober, e lârfet kreñv, evit ma klevin : Pare on ! N'ankouaet ket !" — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 63.)\nDal, kemer ur banne evit ma savi gwelloc'h da seulioù. — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 3.)\n- Evit ma 'z aio ar bed d'e bal. — (Abeozen, Pirc'hirin Kala-Goañv, Al Liamm, eil emb. 1986, p. 22.)\n— Setu ama petra m'euz sonjet : red eo d'eomp klask golo enn eur vro vad, ekreiz an dud a zo a du ganeomp, evit ma vezo easoc'h d'eomp kaout eun tamm boued ha klevet kelou euz a zoudarded ar republik. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 8.)\n— [...] ? Hogen, evit ma c'hellin da zidamallout da vat dirak an holl, na guzh mui netra din a-zivout ganedigezh da grouadurig. — (Langleiz, Romant ar Roue Arzhur/levrenn I : Marzhin, Al Liamm, 1975, p. 25.)\nMar teu avad, deut en he raok ama, evit ma 'z in ganeoc'h da zigemeret anezi, pa en em gavo. — (G. MILIN, Gwechall-goz e oa..., Kemper, 1924, p. 12.)\nAr mestr-studi, bihan eo ha lakaat a ra ur geriadur war e gador evit ma paro e selloù war ar sal-studi penn-da-benn. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 24.)\n..., un taol-yud a-berzh an Ankou na dremen ket alies hep deskiñ dimp ez eo mestr d'ober e giz ma kar evit ma vo trenkoc'h hon anken ha c'hwervoc'h hon glac'har. — (Jarl Priel, Va Zammig Buhez, Al Liamm, 1954, p. 44.)\nHag hiziv, evit ma vezo rodet e garr ha troet ar waremm penn-da-benn, ez eo deut da Foar Gastellin, da werzhañ e ebeul. — (Jakez Riou, Geotenn ar Werc'hez ha danevelloù all, Al Liamm, 1957, p. 20.)\nStagell isurzhiañ a verk ar pal (en doare-divizout dic'hallus, diasur ar pal).\nNe oa ken nemete d'arruout evit ma vije sinet ar c'hontrad ha digoret ar friko. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 20.)\nEvit m'he dije an avel nebeutoc'h a beg, e voe diskennet ar gouelioù, met kerkent ez eas al lestr d'en em deurel ouzh un draezenn. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 18.)\nGant reor ar picher e strabouilhas an dour er feunteun, evit ma redje buanoc'h er-maez ha ma yaje bilim an touseg d'e heul. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 26.)\n‘... Marteze peogwir 'oant re dost ouzh Dumbledore evit ma c'halljent c'hoantaat ober un dra bennak e Bed an Deñvalijenn. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 62.)\n..., ur c'hommandant kozh-kozh, un tammig re grenn evit ma vije gallet ober dioutañ un den a vent vat, hogen un nebeudig re vras evit bezañ heñvel-mik ouzh ur c'hornandon. — (Jarl Priel, Amañ hag Ahont, Al Liamm, 1957, p. 14.)\nStagell isurzhiañ a verk ar pal (en doare-divizout gallus).\n- A-raok kregiñ ganti emaon o vont da c'houlenn digant pep kuzulier mouezhiañ evit ma vefe dalc'het ar vodadeg-kuzul-mañ kenetrezomp. ... — (Goulc'han Kervella, Brezel ar Rigadell, Al Liamm, 1994, p. 17.)\n- N'oun ket ken diskiant-ze ! eme ar c'habiten. Te a zo re vat da gaout el lestr, evit ma laoskfen ac'hanout. — (G. MILIN, Gwechall-goz e oa..., Kemper, 1924, p. 63.)\nRet eo krediñ e rank ar re dineuz menel kuzhet noz ha deiz en o zi, moarvat evit ma kreskfe brud-vat ar vro. — (Jarl Priel, Va Zammig Buhez, Al Liamm, 1954, p. 96.)\nStagell isurzhiañ a verk ar c'heñveriañ.\ngalleg : afin que (fr) , pour que (fr)\nAdtapet diwar « https://br.wiktionary.org/w/index.php?title=evit_ma&oldid=316987 »\nKemmoù diwezhañ degaset d'ar bajenn-mañ d'an 26 Mez 2021, da 12:07.


Montay - Wikipedia\nAr gêriadenn hag ar stêr Selle\n50° 08' 09" N – 03° 45' 42" R\nEtrekumuniezh Caudrésis - Catésis\nKod INSEE 59412\nKod post 59360\nMaer Laurence Ribes\nGorread 5,51 km²\nhep kontoù doubl\nMontay a zo ur gumun eus departamant Norzh e Bro-C'hall.\n2.1 Bezioù milourel ha beredoù ar C'hommonwealth\nBrezel-bed kentañ: nerzhioù milourel ar C'hommonwealth a erruas e Montay d'an 10 a viz Here 1918.\nIliz katolik Saint Jean-Baptiste\nBezioù milourel ha beredoù ar C'hommonwealth[kemmañ | kemmañ ar vammenn]\nBered ar C'hommonwealth: Montay British Cemetery\nMarvet int e mizioù Here ha Du 1918 e dibenn ar Brezel-bed kentañ. Digoret e voe ar vered gant an 38vet Rannlu (Kembre) hag an 2vet Rejimant Argyll and Sutherland Highlanders (Skos).\nBezioù ar C'hommonwealth e bered ar gumun: Montay Communal Cemetery\nMarvet int e miz Here 1918 e-pad ar Brezel-bed kentañ.\nBered ar C'hommonwealth: Montay-Neuvilly Road Cemetery\nRouantelezh-Unanet 468 (dianv:61)\nMarvet int e mizioù Here ha Du 1918 e dibenn ar Brezel-bed kentañ. Digoret e voe ar vered d'an 26 ha d'ar 27 a viz Here gant an 23vet Brigadenn (Royal Artillery) eus ar Rouantelezh-Unanet. Da gentañ e oa 111 bez enni, dreist-holl eus 38vet Rannlu (Kembre) hag an 33vet Rannlu hag ar 6vet Rejimant Dorset. Goude an arsav-brezel eus an 11 a viz Du 1918 e voe degaset enni eus an tachennoù emgann hag eus beredoù bihan.\nBered ar C'hommonwealth: Selridge British Cemetery\nMarvet int e mizioù Here ha Du 1918 e dibenn ar Brezel-bed kentañ. Digoret e voe ar vered d'an 28 ha d'an 29 a viz Here gant an 33vet Rannlu eus ar Rouantelezh-Unanet. 60 bez a voe enni da gentañ, an darn vrasañ anezhe eus milourion eus ar 6th pe 12th Lancashire Fusiliers (Bro-Saoz) pe ar 2nd Argyll and Sutherland Highlanders (Skos). Goude an arsav-brezel eus an 11 a viz Du 1918 e voe degaset enni bezioù ar vered Neuvilly British Cemetery No. 2, bet digoret gant ar 17vet Rannlu eus ar Rouantelezh-Unanet d'ar 1añ a viz Du 1918, lec'h ma voe bet douaret 11 soudard eus ar Glasgow Highlanders (9th H.L.I.), 55 eus ar Yorkshire Service Battalions, soudarded all eus ar Rouantelezh-Unanet ha 49 frizoniad alaman .\nWar lez ar stêr Selle emañ Montay.\n1959 Meurzh 1977 Robert Caillaux\nMeurzh 2001 Meurzh 2008 Jean-Marie Claisse - -\nMeurzh 2008 Meurzh 2014 Pierre Leblon -\n• Andonioù : Cassini hag EBSSA\n↑ 1,0 ha1,1 WW1 Cemeteries\n↑ Taces of War\nAdtapet diwar « https://br.wikipedia.org/w/index.php?title=Montay&oldid=1862204 »


Bul er Pab Nicolas IV, pehani e verche hac e approuve er règl - Wikimammenn\nBul er Pab Nicolas IV, pehani e verche hac e approuve er règl\n1831 (p. 39-40)\n◄ Sommér ag er chapistreu ag er Règl Bul er Pab Nicolas IV, pehani e verche hac e approuve er règl Fæçon d’examinein er-ré e fal dehai bout receuet én Urh ►\nDRIVET-URH A BENIGEN,\nEIT EN EIL SORT HAC ÉGUILÉ,\nGOASSET HA MERHET,\nComposet guet sant Françæes, hac agréet guet er Pab Nicolas IV ag en hanhue.\nBul er Pab Nicolas IV e verche hac e aprouv er Règl.\nNICOLAS Escob, servitour de serviterion Doué, d’hun bugalé câret é J. C, er verdér ha hoéreset ag en Urh a benigen, presant ha de zonet : Salud ha bénédiction.\nUn dra certæn é penaus er fondæson ferm ag el lézen a Grecheneah ne vou jamæs boulget na draillet guet tampest erbet, rac mé ma établisset ar manné er fé catholiq, conservet pur guet en Ilis Romæn, ha perdéguet guet Apostolet Jésus-Chrouist, ambraset guet caranté doh Doué ha doh ou nessan, d’er broïeu e vihuai én tihoueldet ag en idolatri. Er fé-zé e zou éhan ha parfæt, hac hemb d’hi n’éel dén parissein bràu dirac Doué na bout agréabl d’é Vajesté divin. Er fé-zé e brepar en hènt a salvedigueah hac e hrata en heurustæt éternel eit recompance.\nEit méritein er recompance admirabl-zé en en dès sant Françæs, servitour inourabl Jésus-Chrouist, hac instituour brudet en Urh-men (eit discoein d’en dut, dré é gonzeu ha dré e exampleu, en hènt e gondui de Zoué), ansaignet d’é vugalé er fé pur-zé ; hac en en dès ordrénet dehai hé discoein hac hé avouéein publiquemant, hé honservein guet courage, ha réglein doh-t’hi ou obéreu, én ur joéntein er santeleah a ou obéreu, doh er ùirioné a ou fé ; a-cel-fin goudé en dout quêrhet heurusemant én hènt a salvedigueah, ma vériteint, én ur guittat er prison ag er bed-men, antréein ér jouissance ag en éternité heurus.\nAdtapet diwar « https://br.wikisource.org/w/index.php?title=Bul_er_Pab_Nicolas_IV,_pehani_e_verche_hac_e_approuve_er_règl&oldid=107928 »\nKemmoù diwezhañ degaset d'ar bajenn-mañ d'an 18 Gwe 2017, da 18:51.


Skolaj Diwan Kemper : diforc'h etre ar stummoù - Wikipedia\nSkolaj Diwan Kemper : diforc'h etre ar stummoù\nSkolaj Diwan Kemper (kemmañ)\nStumm eus an 28 Kzu 2020 da 22:38\n267 okted ouzhpennet , 1 bloaz zo\nAdskrivet istor ar skolaj\nStumm eus an 27 Kzu 2020 da 20:50 (kemmañ)\n(Savet un § (derou an) Istor)\nStumm eus an 28 Kzu 2020 da 22:38 (kemmañ) (dizober)\nD (Adskrivet istor ar skolaj)\n[[Restr:Logo skolaj.jpg|vignette|Arouez ar skolaj]]\n
[[Restr:Skolaj Diwan Jakez Riou.jpg|vignette|363x363px|Skolaj Diwan Jakez Riou]]. Treuzlec'hiet e voe da Benc'harzh (Kemper) a-c'houdevezh e []. ▼\n'''Skolaj Diwan Kemper''' pe '''Skolaj Diwan Jakez Riou''' a voe eil skolj kentañ derez digoret gant Diwan, e [], e kloerdi kozh [[Kerfeunteun]] evel un adskolaj da [[Skolaj Diwan Penn-ar-Bed|skolaj Roparz Hemon]], er Releg-Kerhuon). Treuzlec'hiet e voe da [Penharz|[Benharz]] (Kemper) a-c'houdevezh e [].\n▲
[[Restr:Skolaj Diwan Jakez Riou.jpg|vignette|363x363px|Skolaj Diwan Jakez Riou]]. Treuzlec'hiet e voe da Benc'harzh (Kemper) a-c'houdevezh e [].\nSavet e voe e 1994 ur gevredigezh anvet "Evit skolaj Kemper" evit klask reiñ ul lec'h dereat da skolajidi Diwan o chom etre [[Naoned]] ha Kemper, pa vanke plas e [[Skolaj Diwan Penn-ar-Bed]]. Aotreet e voe gant ar Stad evel un adskolaj da hemañ diwezhañ.
Ur pikol savadur eo ar c'hloerdi kozh ha ne glotfeglote ket gant ezhommoù ar skolaj, daoust dezhañ da bourveziñ [[kouskva]]où e-leizh. Diabarzhiat hogos an holl skolajidi e voe, zoken ar Gemperidi. [[Yann-Fañch Jacq]] a yeas da vezañ ar rener kentañ. Digoret e voe ar c'hwevret hag ar pempet klas er bloavezh kentañ hag ar pevare hag an trede da-heul.\n'''GwengoloE distro-skol 1999''' :e voe anvet [[Padrig an Habask]] da rener. Digoret ‘oae voe Skolaj Gwened; betek-hennevit e teuedegemer skolidi eus Bro Wened-Gwened ha Bro-Naoned betek Kemper.\nE distro-skol 2004 e tilojas ar skolaj war-zu Penharz, e savadurioù skol gozh Louis Hémon, e karter Kervoazan, asambles gant eil skol Diwan Kemper ha kreizenn-stummañ Diwan, [[Kelenn (kreizenn-stummañ)|Kelenn]], hec'h anv. E-pad an daou vloavezh da-heul, ti-annez an diabarzhidi a voe e kreizenn vakañsoù Berry-Tudy en [[Enez-Tudi]] ha war-lerc’h e voe kaset da Gambr Micherioù Penn-ar-Bed, e karter [[Kuzon]], e Kemper evit daou vloaz all. Met, pa voe kambreier Kuzon da vezañ adnevezet e tleas an ti-annez bezañ kavet e kreizenn Kerheol an [[ULAMIR]] e bourc’h [[Plogastell-Sant-Jermen]] adalek an distro-skol 2008. E 2019 e tistras an diabarzhidi en Enez-Tudi.\n'''2005''': En enor da skrivagner [[Lotei]], anvet eo ar skolajvoe “Skolaj Diwan [[Jakez Riou]]”, e 2005 ha deuete teuas distag diouzh skolaj ar [[Releg-Kerhuon]] da-heul. Da isrenerez ez eas [[Fanny Chauffin]], hag hi kelennerez war ar galleg.▼\n== Mont en-dro ==\n8 klasad zo er skolaj, tro-dro 190 skolajiad (2017). ▼\nDibaoe miz Gwengolo 2016 eo renet ar skolaj gantrener Erwan ar Berr. ▼\n'''Gwengolo 2004'''. Dilojet ‘oa war-zu Penharz, e skol gozh Kervoazan, anvet skol Louis Hemon kentoc’h. An ti-annez a zo bet e-pad daou vloaz e kreizenn vakañsoù Berry-Tudy en Enez-Tudi (2004-2006) ha war-lerc’h e Kambr Micherioù Penn-ar-Bed (2006- 2008). Gant adnevezadur Kuzon hon eus ranket mont kuit da lojañ e kreizenn Kerheol an ULAMIR e bourc’h Plogastell Sant-Jermen adalek an distro-skol 2008. E 2019 e tistroomp en Enez-Tudi. Anat eo, avat, ez eo leun-tenn an ti-annez hag e rankomp kaout plas da vuioc'h a dud.\n▲'''2005''': En enor da skrivagner Lotei, anvet eo ar skolaj “Skolaj Diwan [[Jakez Riou]]”, ha deuet distag diouzh skolaj ar [[Releg-Kerhuon]] da-heul.\n'''Gwengolo 2012:''' Ti ragaozet ar porzh, e stad fall pelloc'h, zo bet savet un ti greantel en e lec'h.\n[[Restr:Porzh ar skolaj.jpg|vignette|353x353px|Porzh ar skolaj]]\n[[Padrig an Habask]] 'oa rener anezhañ (1999-2016) ha [[Fanny Chauffin]] isrenerez etre 2007 ha 2011.\n▲Dibaoe miz Gwengolo 2016 eo renet ar skolaj gant Erwan ar Berr.\n▲8 klasad zo er skolaj, tro-dro 190 skolajiad.\n* [http://skolaj-diwan-kemper.over-blog.com/ Blog ar skolaj]\nAdtapet diwar « https://br.wikipedia.org/wiki/Dibar:MobileDiff/1890643 »


Buhez ar Zent. pages 204, 205, 206. Encyclopédie Marikavel.\npages 204, 205, 206\nC'houezekvet devez a viz Meurz\nAn Otrou sant Per a lavare d'ar gristenien : « N'eo-ket gant aour ha gant arc'hant, treo hag a vergl hag a deûz, oc'h bet dasprenet, mes gant gwad presius Hon Zalver Jezuz-Krist, an Oan digailhar, disi ha dinam. »\nHon Mamm zantel an Iliz a fell d'ezi e vefe ar gentelze war dasprenedigez an holl dud gant gwad presius Mab Doue, dalc'h-mat dirak hon daoulagad, hag abalamour da ze, e ra goueliou eleiz, en enor da Basion ha da varo Hon Otrou. Bezan he deus daou zevez : unan er goanv, d'ar bevare gwener eus ar c'hoareiz, eun all en hanv, d'ar zul kentan a viz gouere, gwestlet d'enori ar gwad a skuilhas ar C'hrist evit silvidigez an dud.\nEn amzer goz, e oa ar c'hiz da lakat ' us d'an ôter vras, en gwer a liou, an dôlen eus Jezuz-Krist stag ouz ar groaz, evit digas sonj d'an dud eus sakrifis ar groaz, a neveaer bemde war an ôter, epad an oferen.\nDre holl, hag a-viskoaz, ar gristenien o deus enoret gwad Hon Zalver. Lec'hiou 'zo, koulskoude, hag eo enoret muioc'h enne evit el lec'hiou-all, al lec'hiou ma zo enne tamm pe damm eus relegou ar Basion.\nSetu ar pez a c'hoarve, dreist-oll, en Andria, kêr a 30.000 den, demdost da Napl. Eno e virer eun dren eus ar gurunen-spern, roët gant sant Loeiz, roue Frans, d'e vreur Charlez roue Napl. Heman hen roas da eskob Audria, hen serras, evel eun tenzor, en e iliz-veur.\nAn dren-ze a zo en e veg eun nebeut pikadennou brun, gwad diouz penn Hon Zalver deut da zizec'han gant an amzer. Hogen, bep gwech ma koue Gwener ar Groaz da genver gouel ar bemp warn-ugent a viz meurz, ar pikadennou-ze a deu da ruzian evel gwad neve skuilhet.\nSetu penôs e c'hoarvezas er bla 1910.\nAn ôtrou Staïti di Brancaleone, eskob Andria, a vodas en e balez, d'an 10 a viz gouere 1909, pennou-bras kêr, ugent aneze, a oa en o zouez meur a zen dife; dispakan reas dirake an dren santel, hag eur wech m'o devoe sellet piz outan, e oe laket adarre en e gloc'h gwer, klozet warnan gant seiennou ru, ha siellet gant siell al Lez-Varn ha hini an Eskopti, en hevelep doare ma n'heller ket kregi en dren santel, anez terri ar zeien pe ar weren.\nD'ar 25 a viz meurz 1910, an ôtrou Staïti a roas da welet, en e iliz-veur, e oa bepred ar siellou en o fez, ha ne oa ket bet eta digoret ar relegouer, abaoue an 10 a viz gouere eus ar bla tremenet.\nAr pedennou a gomansas, renet gant an Otrou 'n Eskob e-unan. Dre ma tostae an abardê, birvidikoc'h e pignent etrezek an nenv. Mes ar burzud ne c'hoarvezas ket. Ailhoned Andria a oa lorc'h enne.\nDa c'houec'h heur hanter diouz an noz, e oe serret an iliz. An Otrou 'n Eskob, arôk lezel ar bobl da vont er-mêz, a c'hourc'hemennas d'ezan kenderc'hel da bedi ha da c'houlenn pardon ouz Doue eus ar pec'hejou a vire, marvat, ouz ar mirakl da c'hoarvezout.\nAn de war-lerc'h, e keit ma oa ar beleg o sevel ar Gloria in excelsis Deo, an dren santel a ruzias; raktal, pennou-bras kêr a dostaas outan, ha goude bezan gwelet ar burzud ha touet lavaret ar wirione, e trojont ouz ar bobl, an eil goude egile, da lavaret e oa 'n em gavet ar mirakl : ar gwad, tro-war-dro d'an dren, a oa deut da vezan fresk-beo.\nEur prosesion bras a oe grêt en enor d'an dren santel, hag ouspen triugent mil den a ziredas da Andria da drugarekât Doue ha da ganan gloar ha meuleudi d'e wad presius.\nKentan gwech ma tle ar burzud-man en em gaout adarre, eo d'ar 27 a viz meurz 1921.\nTridal ha krenan\nO ma Zalver binniget, ar gwel eus ar gwad ho peus skuilhet evidon a ra d'am c'halon tridal ha krenan !\nOber a ra d'am c'halon tridal, rak anaout a ran, dre eno, ho karante em c'henver; eun daken dour hepken, kouezet eus ho taoulagad, a oa awalc'h evit gwalc'hi holl bec'hejou ar bed, hag eo ho kwad, betek an divezan berad, eo ho peus c'hoantaet skuilh !\nAr gwel-ze a ra d'am c'halon krenan, rak goulennet e vezo kont diganin, eun de, eus ho kwad, o ma Jezuz !\nGouzanvet ho peus kement, dre garante evidon, ha me ne garan gouzanv netra evidoc'h !\nMa bue a astenn bemde, ha ne ran netra, kouls lavaret, evit silvidigez ma ene, a zo koustet ken ker d'ac'h. Roët d'in ar c'hras da bignal, beb an amzer, war ho kalvar, ha da unani ma foaniou gant ho re. Grêt, o ma Zalver, ma rin ha ma c'houzanvin eun dra bennak evidoc'h, c'houi hag ho peus grêt pep tra ha gouzanvet pep tra evidon !


Aloze-Ziboze-Onizegaine - Wikipedia\n(Adkaset eus Alos-Sibas-Abense)\nSetu pelec'h emañ Aloze, e Zuberoa.\nAloze-Ziboze-Onizegaine (Alos-Sibas-Abense e galleg hag ent-ofisiel ; Alòs-Sibàs-Avensa en okitaneg) zo ur gumun eus Zuberoa, en Iparralde, al lodenn eus Euskal Herria zo er stad c'hall. Hervez ar velestradurezh c'hall emañ e Kanton Atharratze-Sorholüze, e departamant ar Pireneoù-Atlantel hag er rannvro Akitania.\nSavet eo diwar kêriadennoù :\nOzaze-Zühara hag Iruri en hanternoz\nAtharratze-Sorholüze er reter\nAltzai-Altzabeheti-Zunharreta ha Gamere-Zihiga er c'hornôg\nLaguinge-Restoue ha Lichans-Sunhar er c'hreisteiz.\nAdtapet diwar « https://br.wikipedia.org/w/index.php?title=Aloze-Ziboze-Onizegaine&oldid=1594258 »\nKemmoù diwezhañ degaset d'ar bajenn-mañ d'an 5 Her 2014, da 09:48.


Gouïl er Rouéèt - Wikimammenn\nGouïl er Rouéèt\nE ti J.M. GALLES, 1790 (pp. 261-262).\n◄ Circoncision Jesus-Chrouist Gouïl er Rouéèt Purification er Uériès ►\nGouil er Rouéèt.\nEr huehvèt-dé a vis Guênvèr.\nEN dé-men e zou hanhuét Gouïl er Rouéèt, rac ma tas d’er memb dé tri-Roué a zoh er sàu-heaul de Vethelem, eid adorein hur Salvér. Aparissein e ras tehai én ou bro ur Stirèn péhani ou honduyas bet-ha Jerusalem. Inou er Brincèt ag er Velean e zisclærias tehai é hoai é Bethelem é teliai gannein er Messi, revè er Brofætèt. Ind e yas enta de Vethelem doh er splandér ag er memb Stirèn, hac e gavas inou én ur hreu Jesus guet er Uériès ha S. Jogeb. Ind en adoras hac e offras tehou eur, ançans ha mirrh. Dré en eur ind en hanàuai eit ou Roué ; dré en ançans, ind en hanàuai eit ou Doué, ha dré er mirrh ind en anàuai é hoai dén. Eit ne vezènt quet oueit de zacor contt d’en tyrant Herod ag er péh ou doai gùélét, un Æl ou avertissas de retourn d’ou bro dré un hènd-aral. En Ilis e inour d’el Lid bras-men tri-Mistèr, dré béré en en dès Jesus-Chrouist commancét discoein é hloër d’én dud. 1.° Adoration en tri-Roué, péré-zou bet er-ré guettan Payannèt en dès galhuét d’er Fé ; ha guet péré é homb bet ehue galhuét d’en hanàuedigueah a Zoué. (Leineter Figur X ag en Testamand nehué). 2.° Badiènd hun Salvér dré zeourn S. Yehàn ér riviér a Jourdæn, de dregont-vlæ goude. (Figur XIV ag en Testamand nehué). 3.° É guettan Miracl, a pe changeas deur é gùin én æredeu é Cana. (Figur XVI ag en Testamand nehué).\nEid antréein é santimanteu hur Mam santel en Ilis, ni e zeli trugairicad Doué en dout hur galhuét dré é visericord hemb quin de vout Crechénion a Bayannèt ma hoai hun tud én hur raug ; durand m’en dès dré un éffæd ag é justice abandonnét er Juivèt hac ul lod-vad-aral d’ou dalledigueah. Damb èl en tri-Roué d’adorein Jesus-Chrouist : offramb tehou en eur ag ur garanté pur ha sincèr ; en ançans ag un devotion gredus ha courajus, hac er mirrh ag er mortification a hur goal inclinationeu. Mar hun nès commodité, groamb ur presant-benac d’er beurerion ; ha pedamb Doué de rein sclerdér ha secour d’er-ré-zou é goal stad eit hanèuein ou dalledigueah ha distroein doh-t’ou a uir galon. Dihoallamb a hum abandonnein de certæn divertissemanteu otorisét dré gustumeu er béd. É contrel, cheleuamb boéh hun Doué péhani hun avertiss, avèl en tri-Roué-hont, de retourn d’hur bro (d’en Nean) dré un hènd-aral contrel d’en hani e guemer en dud ag er béd ; me antand un hènd contrel d’en hani ag er péhet, ar béhani é ma en diaul é spial dohemb eit hur holl.\nAdtapet diwar « https://br.wikisource.org/w/index.php?title=Gouïl_er_Rouéèt&oldid=83183 »\nKemmoù diwezhañ degaset d'ar bajenn-mañ d'an 5 Gen 2016, da 18:17.